Kawan ambo mangecek an kalau ka nusa penida jan lupo pai ke diamond beach, jadi ambo cubolah kasitu. Nusa penida merupaka suatu pulau yang ado di Indonesia yang punyo alam yang rancak bana. Banyak pantai yang lamak bana dipandang mato, salah satu nyo adolah Diamond beach yang mempunyai pemandangan yang rancak. Lokasinyo sekitar 45 menit perjalanan menggunakan kendaraan dari pelabuhan Bajar Nyuh yang mmerupakan pintu masuak dan kalua pulau iko. Waktu nan ancak pai ka Diamond Beach di pagi hari, selain menikmati keindahan awak disajian lo jo spot foto yang banyak dan menarik mulai dari tanggo sabalum manuju pantai sampai dipinggia pantainyo.


Dakek rumah ambo ado urang nan punyo batang nangko, nangko ko katiko inyo masak bisa awak makan bantuak makan buau kalau nyo masih mantah bisa awak jadian inyo gulai cubadak. Nangko yang ado dirumah sabalah ko alah masak soalnyo baun nyo alah harum bana, ambo manunggu se inyo maantaan ka rumah soalnyo emang satiok nangko inyo alah masak pasti diagiah juo ambo. Wakatu ambo bukak nangko tu ndeh wangi bana khas nangko, isi dalam nyo kuniang bana ancak lah warnonyo mangkilek, isi nyo pun gadang-gadang. Sabana lamak nangko tetanggo ambo ko ndak pernah gagal kalau lah babuah, manih bana dan dagiang nyo taba. Sarumah ambo makan nangko tu sakali duduak se.


puncak lawang adolah wisata alam nan talatak di bukik tinggi. puncak lawang ko marupokan bukik nan disinan disadioan villa untuak manginap. di puncak lawang ko awak bisa mancaliak kaindahan danau maninjau sacaro kasaluruahan. kadang disiko awak ndak bisa maliek danau ko gara gara kabuik nan ado. puncak lawang ko marupokan bukik nan astri dimano katiko manuju kasiko jalanan nyo dipanuahi jo pepohonan rindang. untuak kualitas udaro nyo disiko sangaiklah asri. karano masih banyaknyo pohon pohon nan rindang di area puncak lawang ko. di puncak lawang ko awak bisa mangatahui kalau awak alah sampai disiko dengan adonyo sign [uncak lawang katiko ampiang sampai kasinan.


Dari dulu ambo suko bana nonton tandiang bulu tangkis. Selain suko jo jenis olahraganyo ambo suko lo jo salah satu atlet bulu tangkis nan banamo Taufik Hidayat. Kalau ado pertandingan bulu tangkis apolai Taufik Hidayat sabagai perwakilan dari Indonesia pasti haram kalau ndak ambo tonton. Selain suko karano nyo hebat dalam batandiang wajahnyo ganteng lo. Sasuai bana jo tipe cowok ambo. Pokoknyo kalau mancaliaknyo batandiang ndak ambo pikian bana kalah manang nyo do. Mancaliak nyo se hati alah sanang. Nio bana rasonyo basuo jo Taufik Hidayat sacaro langsuang. Pasti labiah ganteng. Baruntuang bana bini nyo dapek suami mode Taufik Hidayat.


Sayua yang paik bagi ambo adolah sayua pare tapi dek gara-gara ambo suko bana jo sayua jadi ambo cuboan se sakatek demi saketek untuak mambiasoan lidah ambo ka sayua pare ko. Bara kali ambo cubo akhirnyo ambo bisa makan sayua pare tu. Soalnyo manuruik ambo kalu sesuatu yang sabana nyo elok untuak ambo tapi indak disukoi ambo harus juo mambiaso an supayo elok lo manfaat nyo di diri awak. Makan sayua tu kan ancak banyak kandungan nan elok di dalamnyo. Sayua pare ko manurunkan kadar gulo darah, mengatasi gangguan pencernaan dan maningkek an imunitas awak dan lain sabagainyo. Baa banyak manfaat yang  awak bisa dapek an dari makan sayua kan.


Itulah randang jo soto nan tamasuak ka dalam daftar makanan paliang lamak di dunia manuruik survei CNN Internasional. Duo jenis makanan khas Indonesia nan punyo caro mamasak jo bumbu dasa nan babeda, tapi masiang-masiangnyo tetap punyo cita raso nan tinggi.  Samugo samakin banyak babagai macam makanan khas Indonesia nan di kenal di dunia. Apo lai didukuang jo kamajuan teknologi kini ko, babagai macam bumbu jo rempah tasadio dalam bantuak instan, nan mambuek sia se labiah mudah untuak mamasak, tamasuak mamasak masakan-masakan khas Indonesia. Kalau bantuak tu, sia se tamasuak awak, masyarakaik Indonesia, bisa mamasak jo mangenalan masakan-masakan khas Indonesia ka dunia. Bisa lewat dunia maya atau langsuang bantuak WNI nan sadang barado di lua nagari, jo caro mambiasoan mamasak masakan-masakan khas Indonesia di mulai dari rumah surang. Mari kenalkan masakan-masakan khas Indonesia ka dunia!


Baranang adalah hobi sekaligus olahraga yang manyehatkan dan dapek mahilangan stres. Ranang pun marupokan olahraga yang resiko cideranyo paliang ketek. Ranang pun rancak untuak mambuek tubuah labiah bugar dan sehat.  Adopun manfaat baranang antaro lain  manjago kesehatan otot dan tulang karano salamo baranang tubuah kito bagarik, ranang mambantu mampakuek otot juo. baranang juo manyehatkan jantuang, manurunan barek badan. Baranang salamo 30 minik dapek mambarikan efek maningkekan suasana hati dan dapek manurunan tingkek stres. Katiko baranang, tubuah akan maraso rileks dan bebas stres. Otot-otot akan mangalami paragangan dan relaksasi disertai jo teknik pernapasan nan bairingan. Itulah baa baranang dapek mailangan stres dan depresi.


Satiok tahun Marching band kami pasti mamasuak an lahu Bungong Jempa sebagai nada yang dimainkan jo alaik-alaik musik marching band. Bantuak kapatang waktu ambo sadang ka pasa kan liwaik depan sakolah ambo dulu, adiak-adiak tu sadang mamainkan lagu bungong jempa. Ambo jadi taingek waktu zaman ambo dan kawan ambo yang mamacik grup marching band di sakolah. Lagu iko bermakna carito tentang bungong cempaka yang indah dan tumbuah di Provinsi Aceh. Berdasarkan hikayat nyo, lagu daerah bungong jempa ko ditulis oleh Ibrahim Abduh. Ambo dulu acok juo manyanyikan lagu bungong jempa ko di lokal, lagu daerah iko memang tamasuak lagu yang populer.


Bilo baralek adolah pertanyaan nan paliang acok ditanyoan kalau kumpua-kumpua keluarga sejak setahun terakhir.  Dek jodoh alun juo nampak alah marasai ambo disuruah kenalan jo si A, si B, si C, dan lain-lain dek tantae-tante ambo. Emangnyo kini masih jaman Siti Nurbaya jo Datuak Maringgih main bajodoh-jodohan. Jaman alah modern. Alah tahun 2022 bagai kini. Kan ambo alun tuo-tuo bana lai. Jadi ndak paralu cameh ambo ka jadi perawan tuo. Untuak urang tuo di luaran sinan nan masih manjodoh-jodohan anaknyo, kalau ndak nio anaknyo stres, kanai mental, bahkan sampai bunuah diri ndak usah dipaso-paso untuak manikah. Apolai kalau anaknyo alun nio dan alun siap.


Ndak ado alasan ndak bisa manggaleh dari rumah. Awak sabagai bini tu harus bisa manolong laki di saat laki ndak bakarajo karano di PHK dek gara-gara urang corona ko. Caliak lah sakaliliang kalian. Lah banyak urang nan manggaleh dari rumah kini. Kok binguang ka manggaleh apo bae buka Youtube. Ide dari youtube tu kini alah banyak. Mulai dari makanan barat, makanan cino, makanan thailand, dan lain-lain alah bisa awak pelajari sadonyo di Youtube. Manuruik ambo nio apo ndak nio se kini nyo. Kalau niek nan ndak nio mancubo yo payah mah. Kadang diri ko harus dipasoan karano ado urang ko mako dipaso mako ka namuah.


Muhammad Hatta adolah salah satu pahlawan Indonesia 6 memperjuangkan kemerdekaan Indonesia. Muhammad Hatta menjabat sabagai wakil presiden Indonesia partamo . Tahun 1921 sampai 1932 beliau mulai menempuh pendidikan di Belanda. dan pado tanggal 25 September 1927 Mohammad Hatta dan kawan-kawannyo ditangkap oleh penguasa Belanda karano isu dan tuduhan oleh mengikuti partai talarang nan dikaitkan samo pemberontakan. Namun pado sidang kaduo tanggal 22 Maret 1928 Mohammad Hatta mengungkapkan dalam pidatonyo kalau inyo manolak sado tuduhan nan Belanda tuduhkan kepadonyo. Tahun 1942 sampai tahun 1945 Jepang menguasai sejumlah daerah tamasuak Indonesia dengan memindahkan orang-urang dan indak baguno dari Digul ka Australia. karano khawatir Muhammad Hatta dipindahkan, pado Februari 1942 sampailah ka tahun 1945 Muhammad Hatta dan Bung Karno manyiapkan kemerdekaan Republik Indonesia. Satalah Indonesia merdeka Muhammad Hatta menjadi wakil presiden partamo di Indonesia sampai tahun 1956.


Babarapo waktu yang lalu, pemerintah menganjurkan pado masyarakat untuak mancubo profesi sabagai wirausaho. Hal iko dilkukan bukannyo tanpa alasan, wirausaho adalah salah satu faktor nan mampu mandorong perekonomian negara, terutamo di maso new normal setelah pandemi kayak kini ko. Bukan hanyo sabagai pandorong perekonomian negara, wirausaho adalah faktor yang mambantu manurunkan angko pengangguran dengan mambuka peluang kerja dari sektor UMKM. Lantaran itulah banyak jalan dibuka dek pemerintah untuak membantu pembuatan izin usaho, maagiah pinjaman modal untuak usaho ketek dan manangah, sampai pado membantu pemasaran produknyo. Kini alah banyak dari masyarakat Indonesia yang mamulai usaho dan manjadi wirausahawan, tarutamo di bidang kuliner. Dan untuak mampromosiannyo kini lah semakin gampang dek bantuan sosial media.


Urang nan sakik biasonyo memang dianjua an untuak makan sayua dan makanan bergizi lainnyo. Bagi urang nan indak suko sayua tantu lah ndak nio mamakan nyo, tapi dek keharusan jadi dipaksoan juo. Ambo pernah lo ma dulu waktu sakik diare, jadi pagi hari sabalum barangkek sakolah tu ambo sakik paruik bana sampai malilik-lilik gitu jadilah ambo ndak pai ka sakolah. Bisuak hari nyo ambo masih sakik juo dek amak ambo ko manyuruah ambo baranti untuak makan yang padeh-padeh dan makanan instan lai disuruah nyo pabanyak makan sayua. Mulai dari amak ambo ko mangecek ambo disuruah makan sayua, sayua yang patamo ambo makan adolah sayua labu siam.


Lado adolah salah satu bahan makanan yang pantiang apolagi bagi warga Indonesia. Ndak jarang harago naiak manyikso masyarakat. Untuak mahindari tu, alternative yang bisa dilakuan adolah mananam lado surang. Beberapo hal yang paralu diperatian katiko nio mananam lado yaitu nan partamo piliah anak lado nan bakualitas, kaduo kalua tampang lado dari buahnyo, lalu jamuan tampang lado sampai kariang, salanjuiknyo piliah bibit yang rancak. Caronyo yaitu randah tampang lado nan alah dirandam sampai samalam, tampang nan tabanam adolah tampang nan rancak. Alah tu lanjuik panyamaian dan pindahan ka medianyo. Nan terakhir kito bisa malakukan perawan untuak lado, dengan caro disiram, diagiah pupuak dan pestisida supayo ndak dimakan hama.


Alah ambo kecek an sabalum baolahraga tu jan lupo melakukan pemanasan taabiah dulu. Tapi tangka bana. Itu nan dinamoan takabua.  Lah jaleh manyapelekan tu ndak buliah do. Kini apo lai. Ibaraik nasi alah manjadi bubua. Kaki alah patah dek ulah surang. Ndak dikiro se naiak batiah baujuang ka patah kaki. Itu akibaik ndak mandanga kecek urang tuo. Rasoan lah kini. Lah jalek urang tuo ko alah lamo iduik daripado kalian tantu tau nyo apo nan bisa tajadi di muko kalau ndak bahati-hati saat baolahraga. Mako dari itu  ndak ado salahnyo kalian mandanga an pasan urang tuo selagi ka hal nan positif.


Hubungan samo pasangan juo dapek diartian sebagai hubungan timbal balik antaro duo urang dan saling sayang. Hubungan yang timbal balik tu kayak apo sih? Hubungan yang saling maagia balasan dan ndak malu untuk malu maagia perhatian samo pasangan. Kalau dalam hubungan jo pasangan ndak ado timbal balik e bakal payah jadi e karna akan makan hati karna cuman ciek urang se yang ba korban dan inyo akan panek surang akhir e ado kesalah pahaman berakhir dengan putus hubungan. Hal kayak iko acok bana bana ko tajadi karna memang acok disepelak padahal yang kayak iko ndak bulia tajadi do bisa berakibat fatal samo hubungan.


Namo Aden Cika, Aden baru tamat SMA, dan kini sadang libur. Aden sadang manunggu pangumuman hasil ujian masuak kuliah. Sambia tu Aden pai ka rumah nenek untuak libur. Aden suko disiko, rumah nenek lataknyo ndak jauh dari lauik, tapejnyo balakang rumah nenek alah ado lauik. Satiok pagi jo sore Aden salalu pai ka balakang rumah, mancaliak pamandangan. Apolagi kalau ado matohari tabanam,atau kappa-kapa urang manangkok ikan ka lawuik. Duduak di tapi lauik manjadi refreshing untuak den, apolagi patang setelah malewati ujiam-ujian kelulusan dan ujian masuak perguruan tinggi. Aroma lauik dapek mahilangan stress den, mananangan hati jo pikiran. Itu makonyo kalau ado masalah atau sadang pusiang, Aden suko pai karumah nenek, atau kalau sedang ndal kibur paling Aden mandangan music untuak mahilangan stress. Tapi kalau dangan music di tapi lauik adolah caro paliang-paliang ampuah bagi Den untuak mahilangan stress dan mancari inspirasi.


Rina disakolah ambiak ekskul Bola Voli dan satiok hari rabu latihannyo. Wakatu lokal inyo mamiliah ekskul di sakolah, banyak yang bimbang nio miliah apo. Kalau rina inyo indak, soalnyo memang alah lamo nio masuak ka ekskul bola voli. Olahraga bola voli tamasuak olahraga nan paliang rina sukoi dan kuasoi. Rina alah bamain bola voli dari rumah sabananyo jadi inyo alah suko dari dulu. Bola voli ko marupokan permainan bakalompok yang batujuan untuak mamukua bola ka arah bidang lapangan lawan untuak mandapek an point. Pamainan bola voli ko manggunoan tangan jadi tangan ko dipagunoan untuak untuak mamantulkan bola jo caro mamukuanyo.


Ado nan baru dari Instagram. Dulu GIF hanyo bisa dikirim katiko awak mambaleh story (carito) dan katiko saliang babaleh komen di pasan pribadi Instagram. Tapi kini awak lah bisa lo mangirimkan GIF di postingan foto atau video wak di Feed Instagram. Manuruik ambo, iko adolah sesuatu nan sangaik baguno bagi urang-urang sarupo nan suko mangirim banyak GIF ka urang karano katiko mambaleh komen urang ndak pakai GIF tu rasonyo ado nan kurang. Raso-raso ndak heboh dan kaku se ambo mambaleh komen urang tu. Babeda kok ado GIF nyo, gambar nyo bagarik, sahinggo labiah ta ekspresikan apo nan nio ambo sampaikan.


Sia kawan-kawan di siko nan alah manonton film Miracle In Cell No. 7 versi Indonesia? Yup, Film nan diperankan dek Vino G. Bastian sabagai Bapak, dan Graciella Abigail sabagai anak tasabuik marupokan film nan di adaptasi dari film Korea Selatan nan diproduksi tahun 2013 lalu jo judul nan samo. Manuruik den, satalah den manonton film nan versi Indonesia ko, tetap ado babarapo bagian nan diubah atau disasuaikan jo kondisi sosial-budaya masyarakat Indonesia. Misalnyo pas saaik acara hiburan di pesta pinjaro. Di film aslinyo, nan maisi acara adolah anak-anak gereja nan manyanyikan lagu-lagu, sadangkan nan ado di versi Indonesia, adolah anak-anak muslim nan maalunan baco-bacoan al-quran. Dan jiko dibandiangan ma nan labiah sadiah, aden pribadi masih mamiliah versi korea labiah sadiah dan labiah mambuek den taisak-isak manontonnyo.


Tampek wisata nan indak paralu ditanyoan eksistensinyo dimato dunia yaitu Candi Borobudur. Tampek nan tamasuk sabagai tujuah keajaiban dunia iko alah manarik pangunjuang dari sisi balahan dunia. Candi Buddha nan talatak di ateh bukik satinggi 46 meter ikok ado limo janjang patamo nan dikelilingi dek tembok nan dipahat dek urang dulu bia dapek manggambaran kehidupan jaman dulu. Ditampek iko dapek mancaliak banyak detail nan dicobo disampaian dalam bantuak pahatan di batu-batu lain takah nan talatak di tigo janjang diateh nan babantuak malingka. Disiko, ado stupa nan babantuak lonceng. Untuak bagian ateh candi tadapek stupa ketek dan dipuncak talatak stupa gadang. T


Tokoh adaik baperan penting untuak managak an peraturan adaik di suatu daerah. Samo se jo kepala suku, kepalo suku adolah tokoh adaik yang ado di suatu daerah. Tokoh adaik mampunyo fungsi untusk manyalraskan permasalah yang ado di daerah inyo. Manuruik Ardia salah satu wargo mangecek kalau awak perlu adonyo kasaimbangan untuak kamaslahatan, mangko dari itu harus berkolaborasi antaro tokoh agamo, tokoh pemerintah, tokoh adaik tamasuik juo dan para pemudo jo masyarakat satampek. Tokoh adaik ko bisa manjadi pamimpin dalam mambina dan mangandalian sikap jo tingkah laku warga masyarakat agar sasuai jo katentuan adaik. Kapalo suku dalam artian urang yang manjadi pamimpin dalam suatu darah yang bar adaiak.


Sabananyo masin cuci front loading jo top loading tu mirip-mirip se nyo. Ka duo jenis masin cuci ko samo-samo bisa dipakai untuak usaho laundry. Selain itu, konsumsi aia nyo pun samo-samo himaik. Bedanyo cuma latak tabuangnyo se. Kalau front loading ko latak tabuangnyo di muko, masin cuci jenis ko dulunyo acok dipakai dek urang-urang lua, tapi makin kamari makin banyak lo urang Indonesia nan alah mamakai masin cuci jenis ko untuak usaho laundry. Kalau top loading latak tabuangnyo di ateh. Biasonyo kalau masin cuci urang rumahan mamakai masin cuci jenis ko karano harago nyo labiah murah dibandiangan jo masin cuci front loading.


Di sakolah satiok hari salaso memang ado ekskul bola basket. Rizki tamasuak anggota dari klub bola basket. Indak tadugo se, kaki rizki ko sakik bana. Padohal rasonyo inyo sihaik-sihaik se, alah bara minik main. Tatibo se kaki nyo sakik ndak bisa diajak balari lai. Pas nyo pacik sakik bana dibagian tulang kariang kaki nyo tu. Taruih tu datanglah palatih, disitu alah diparikso saketek-saketek dek palatih. Kecek palatih rizki ko cendera tulang kariang, iko tajadi kareno acok balari dan malumpek yang gerakannyo samakin tinggi sakatiko. Memang rizki ko maningkek an aktivitas lari jo malumpeknyo, dek kareno itu cedera tulang kariang kaki rizki.


Hari sabtu patang ado partandingan sepakbola antaro Liverpool malawan Chelsea. Partandingan barakhir dengan hasil imbang 0-0. Partandingan dimulai dengan gol Chelsea nan dianulir dek wasit karano offside. Paristiwa tersebut tajadi pado minik 3 katiko bola muntah hasil tendangan Thiago Silva disemba dek Kai Havertz. Ndak lamo satalah itu, tapeknyo di patangahan babak partamo, Chelsea kambali mandapekkan paluang ameh untuak mancetak gol. Barawal dari situasi bola mati, umpan lambuang dari Ziyech disemba dek Badiashile. Sayang Sundulan kapalo masih bisa disalamaikkan dek panjago gawang Liverpool, Alisson Becker. Samantaro Liverpool sabagai tuan rumah justru indak banyak mandapekkan paluang babahayo. Sacaro kasaluruahan partandingan antaro kaduo tim ko labiah banyak tajadi duel di area tangah sahinggo kaduo tim minim paluang untuak mancetak gol.


Pentingnyo dana darurat untuak manghadapi keadaan urgent nan mamerlukan tindakan sacepatnyo diperlukan pula tips bia dana darurat iko tersimpan jo elok sahinggo katiko diperlukan dapek dipakai sabagaimano mestinyo.  partamo,  dana darurat dapek letakkan di rekening babeda jo rekening nan biaso kito pakai sabagai transaksi hari-hari.  kaduo,  mamutuskan besaran dari dana darurat nan bisa disimpan sahinggo katiko ado pendapekan masuak mako dana darurat jo jumlah nan alah ditentukan itu dapek  disisihkan terlabiah dahulu.  katigo,  bia dana darurat iko terkumpul cukuik banyak mako haruih konsisten dalam manyisihkan pendapekan. Besaran dana darurat iko indak haruih gadang namun haruih konsisten sahinggo target dana darurat dapek tercapai tanpa haruih mangganggu target ataupun hal lainnyo nan diperlukan untuak mamenuhi kebutuhan sahari-hari.


Minecraft adolah pamainan yang indak mamiliki tujuan yang jaleh, mamungkinkan pemain mamiliki kebebasan untuak mamiliah caro bamain. Game minecraft juo sangaik populer kareno pangaruah influencer di berbagai platform. Bantuak dari dunia minecraft ko bantuak dunio indak baujuang, lueh bana sakitar 1,5 miliar mil², disabuik juo game yang indak baujuang, pamainannyo bebas nio manga se, bamain sambil baimajinasi, wadah untuak mangasah keterampilan. Pamainan iko juo terkenal kareno banyak influencer yang maagiah respon elok tentang game iko. Game iko juo tamasuak game yang ringan. Banyak yang manjadi youtubee dengan mamanfaaik an  game minecraft ko. Kareno itu juo para youtubers game iko bisa manghasilkan banyak uang.


Hampia sado urang suko jo cemilan gorengan. Mulai dari tahu goreng, tempe goreng, bakwan, dan lain-lain. Tapi ambo adolah salah satu dari urang nan ndak suko makan gorengan dari dulu. Selain karano ambo ndak suko dengan kandungan minyak nyo nan banyak minyak, ambo ndak suko jo gorengan karano ambo tau dan nampak di mato kapalo surang mereka manggoreng dagangannyo jo minyak nan alah dipakai baulang-ulang kali dan alah bawarna hitam. Disampiang itu, banyak efek buruak untuak awak jiko mangkonsumsi gorengan sacaro balabiahan karano minyak goreng manganduang lemak jenuh nan sulik untuak dicerna tubuah sahinggo bisa mambuek kolesterol naiak, obesitas hingga kardiovaskular.


Aden adolah salah satu mahasiswi di Kota Padang. Den punyo kawan dakek namonyo Adisa Salsabila dipanggia Disa dan Gadis Tamara nan di panggia Gadis. Aden alah bakawan dakek samo urang ba-2 ko. Kamano-mano kami salalu pai batigo. kini kami ka pai manonton film baru nan sedang viral, diman-mano urang mambahas film ko, di instagam, tik-tok bahkan di kaleh urang mambahas film ko. Judulnyo Miracle in Cell No 7. Film ko bacarito tantang saurang ayah nan punyo katabatehan, bisa dikecekan ayah ko disabilitas. Iko carito pajuangan saurang anak nan mampajuangan hukum nan adia. Dimano ayahnyo ko di tuduah mambunuah dan mandapekan hukuman mati. Sangkek itu inyo masih ketek, walaupun ayah nyo alah indak ado nyo tatap bajuang mambarasiahan namo ayahnyo. Film ko ancak bana ditonton apo lai kalau samo ayah.


Kabanyakan urang akan malakuan iko kalau sedang stress. Apolai nan padusi bantuak ambo, ambo kalau alah maraso stres pikiran ko. Solusinyo memang Nonton, entah itu nonton apo se yang penting nonton. Biasonyo ambo caliak dulu rekomendasian dari urang lain. Kareno manuruik ambo supayo tau ancak atau indak ancak film nan awak nio tonton tu. Kareno berdasarkan dek panalitian, kalau urang manonton film dapek mailangan stres dek kareno katiko manonton tu , awak malapehan hormon stres dan manggantinyo jo hormon endorphin. Ambo picayo kalau banyak urang nan samo bantuak ambo kalau nio nonton harus mancaliak rekomendasian talabiah dulu supayo indak manyesa ditangah.


Abdullah bin Abu Quhafah atau yang acok labiah dikenal dengan Abu Bakar Ash-Shiddiq adolah salah satu urang nan permato kali masuak islam. Abu Bakar ko terkenal lo dengan sahabat tadakek nabi Muhammad S.A.W dan khilafah pertamo dan di bai'at pas nabi Muhammad S.A.W maningga dunia. Selain itu, Abu Bakar adolah mertua dari nabi Muhammad S.A. W setelah nabi manikahin anaknyo yaitu Aisyah. Abu Bakar berhasil mengislamkan banyak urang. Beloau tamasuak urang nan ikuik Parang Badar (624 M/2 H) dan Parang Uhud (625 M/3 H). Abu bakar ko adolah sahabat nabi nan paliang setia taliek saat mandampingi Muhammad hijrah ka Madinah dan kapatuahannyo dalam manarimo keputusan Muhammad dalam Perjanjian Hudaibiyah.


Satiok umat muslim yang berakal diwajibkan untuak manunaikan sholat limo waktu, yaitu sholat yang dilakukan pado waktu tatantu sabanyak limo kali sahari. Sholat lima waktu itu adolah Subuh, Dzhuhur, Ashar, Magrib dan Isya. Sholat Subuh diawali katiko fajar muncul dan berakhir saat mataohari terbit, dikarajoan sabanyak 2 rakaat. Sholat Zuhur dimulai katiko matahari tagalincia ka arah barat dan berakhir katiko masuak waktu Ashar, dikarajoan sabanyak 4 rakaat. Sholat Ashar dimulai sasudah zuhur dan berakhir sesaat matohari tabanam, dikarajoan sabanyak 4 rakaat. Selanjutnyo Sholat Magrib diawali sesaat waktu patang tibo sasudah matohari tabanam dan berakhir sabalum waktu Isya dimulai, dikarajoan sabanyak 3 rakaat. Terakhir Sholat Isya diawali setelah waktu magrib yang ditandoi dek hilangnyo cahayo merah di langit, dan berakhir katiko fajar tibo, dikarajoan sabanyak 4 rakaat.


Mungkin bagi  sabagian masyarakat manyiapkan uang dana darurat iko indak cukuik penting karano mereka maraso alum mampu untuak manyisihkan pendapekannyo atau mereka mamiliki tabungan lain nan dapek dijadikan antisipasi katiko ado musibah.  banyak faktor nan manyebabkan sabagian masyarakat itu indak manyiapkan dana darurat takah kurangnyo pengetahuan tentang manajemen keuangan,  kebutuhan nan sangek gadang sahinggo indak ado nan dapek disisihkan,  atau karano indak ingin manyisihkan uang dalam arti lain labiah mamilih untuak konsumsi dibanding investasi ataupun manyiapkan dana darurat.  padahal fungsi dari dana darurat iko sangek banyak karano dapek manahan sasaurang katiko inyo mangalami kajadian nan indak diinginkan takah sakit,  PHK dan lain sabagainyo.  jo mampertimbangkan banyaknyo manfaat nan bisa di dapek,  manyiapkan dana darurat marupokan salah satu tindakan nan dapek dilakukan untuak mangantisipasi musibah atau kajadian nan indak diinginkan.


Mambaco doa sabalum lalok alah manjadi kebiasoan ambo. Kareno memang sadari ketek alah diajaan dek amak ambo. Sabalum kalalok untuak mambaco doa talabiah dahulu. Salah satu keutamoan katiko awak mambaco doa sabalum lalok supayo tahindar dari gangguan jin dan setan. Mangko dari itu kalian kasadonyo untuak mambiasoan lai sabalum lalok mambaco doa. Marilah awak tingkaik an kabiasoan elok ko, sabalum ka lalok ingek lah untuak mambaco doa. Jan langsuang lalok se apolai dalam keadaan kumuah. Dengan mambaco doa sabalum lalok, urang badoa kapado Allah SWT untuak salalu malindungi dan manjago sampai fajar tibo atau wakatu awak baru tajago dari lalok.


Kalau makan di restoran pasti porsinyo saketek. Babeda kok awak makan nasi gorengnyo Solaria. Nasi goreng Solaria ko terkenal jo nasi goreng nan porsinyo mode porsi rumahan. Banyak dantentunyo lamak. Nasi goreng ko banyak variasinyo. Salah satunyo nasi goreng seafood. Kok dicaliak dari tampilan pertamo salain porsinyo nan banyak warnanyo ndak sarupo jo nasi goreng padang nan biaso awak makan. Warnanyo condong ka kuniang dan agak pucek. Tapi kok lah di suok an ka muluik tenyato bumbu-bumbunyo taraso. Kayak nyo dimasak jo bumbu-bumbu cino. Wanginyo pun ado kayak wangi minyak wijen. Nasi goreng ko dikecek an kariang ndak basah ndak. Pas. Isian seafoodnyo pun lengkap. Ado udang, cumi, bakso, dan talua. Cocok bana menu ko dimasuak an ka salah satu menu favorit ambo di Solaria.


Dampak positif panggunoan smartphone adolah nan partamo sabagai alat komunikas. Alah banyak nan tau rasonyo fungsi utamo ponsel adolah alat komunikasi. Babagai komunikasi nan disadiokan dek ponsel mulai  suaro, pasan, sampai nan kini acok dipakai babantuak video call. Langsuang di waktu nan samo bisa bakomunikasi tanpa adonyo halangan dan sajauh apopun tampek barado. Nan kaduo adolah mangambangkan hobi. Informasi nan disadiokan di internet nan dapek diakses malalui ponsel bisa manjadi wadah nan rancak untuak mangambangkan hobi. Hobi masaka, otomotif, kesenian, olahraaga dan lain sabagainyo bisa diakses hanyo dalam satu alat, ponsel. Mancari komunitas nan dapek mangambangkan kagiatan sosial, maagiah bantuan dan mandapek an babagai berita takini di saluruah dunia.


Kalau jadwal wak sadang padek dan ndak punyo waktu banyak untuak masak, slow cooker bisa jadi panyalamaik. Alaik satu ko bisa mambantu proses masak dari awal sampai alkhir, jadi ndak paralu wak tunggu taruih makanan wak sampai matang. Mamasak jo slow cooker ko ado manfaiknyo lo. Nan patamo, raso masakan bisa laniah marato dan manyerap. Kalau wak masak dagiang di slow cooker, dagiang akan jadi labiah lambuik dan empuk. Salain itu kalau masak manggunoan alaik ko wak ndak butuh banyak perkakas, cukuik slow cooker itu se, jadi ndak paralu latiah-latiah mancuci piriang satalah masak. Slow cooker ko yo bana bisa mahemaik wakatu. Untuak urang sibuak cuboalah mamasak pakai slow cooker ko.


Satiok daerah di Indonesia mampunyoi budayo dan adaik masiang-masiang dengan karekteristik jo kepercayoan masing-masing. Kalau di Sulawesi Utara ado yang namonyo upacaro adaik Mekiwuwa. Upacaro adaik mekiwuwa dilakuan untuak maungkapkan raso syukur atas pemeliharoan sapanjang tahun kepado tuhan yang maha esa. Upacaraik adaik ko dilakuan oleh masyarakat dari suku Minahasa, Manado, Sulawesi Utara. Sabagai urang yang baadaik istiadak tantu awak harus menghargoi dan menghormati budayo awak bak itu juo untuak daerah lain. Sabagai bantuak penghormatan dan penghargoan awak terhadap budayo yang alah turun tamurun. Budayo nusantara yang unik mambuek bangsa Indonesia dikenal juo jo negara-negara lain sabagai nagara yang kayo akan budayo jo tradisi.


Kalau tadi mangecek an masin cuci tabaru yang ciek tabuang. Kini banyak juo masin cuci tabaru yang masin cuci duo tabung. Masin cuci duo tabung ko bantuak namonyo se duo tabuang bararti inyo balatak basabalahan, nan ciek untuak mancuci jo ciek tabuang lai untuak mangariangan. Kalau punyo ambo masin cuci duo tabuang nyo baukuran panjang 75-90 cm, lebar nyo 53 cm, dan tinggi 102 cm, kapasitasnyo 10 sampai 15 kg, ado duo tabuang. Kalau mamakai masin cuci duo tabuang ko, awak harus malakua pencucian di ciek tabuang dan kalau alah salasai awak kaluan untuak mamindahkan ka ciek tabuang nan bisa mangariangkan.


aia tajun lubuak bulan mampunyoi katinggian 50 meter kadalam kolam alami nan babantuak sabik dibawahnyo. dan banyak urang tapikek karano ado gua tasambunyi nan ado di bawahnyo. dan urang lokal maagiah namonyo yaitu "aia hilang". lokasi aia tajun ko ado di koto alam, kanagarian simpang kapuak, kabupatan limo puluah koto. untuak kasinan, awak paralu paralu berkendara 4 sampai 5 jam dari kota payokumbuah. dari sinan awak masih paralu di tampuah satu satangah jam lai ka simpang kapuak dan jalannyo pun buruak dan cukuik terjal, jadi kalau nio kasinan disaranan untuak manggunoan motor dan motornyo pun disarankan pulo mamakai motor khusus offroad.


Ciri-ciri dan karakteristik wirausaho sabagai barikuik. Partamo salalu bapikia positif. Bapikia poitif adolah sautu hal nan pantiang jikok dunsanak nio mamulai wirausaho. Tarutamo katiko nio mangambiak kaputusan dalam sabuah bisnis. Kaduo, barani. Barani disiko maksudnyo adolah mamiliki kabaranian untuak mangambiak kaputusan sarato manghadapi babagai risiko. Risiko akan salalu ado dalam satiok kaputusan nan ka diambik. salain itu pulo barani mamikul tangguangjawab atas apopun nan tajadi di dalam bisnis. Katigo barorientasi pado maso dapan. Manjadi saurang wirausahoan mako artinyo salalu mampu bapikia untuak situasi nan akan tibo. Misalnyo, mancari paluang untuak manciptakan bisnis nan labiah suskes di maso nan akn datang. Sasurang nan visioner atau salalu barorientasi pado maso dapan, akan manjadikan kakurangan dan kasalahan di maso lalu sabagai pambalajaran, dan indak talalu maingek-ingek kakurangan dan kagagalan tasabuik.


Kalau dipikia-pikia manyasa. Manga ambo tawarkan lo diri ka tante ambo nan alah gaek untuak maajaannyo bamain laptop. Ancak ambo karajoan se tugasnyo sampai salasai. Alah jaleh utaknyo ndak manalok masih ambo pasoan juo lai. Payah bana manangkok jo apo nan ambo aja an. Dima latak huruf-huruf nan ado di laptop se ndak abeh dek nyo do. Apo lai nan lain. Awalnyo ambo kiro talampau kancang bana ambo ma ajaan, pas ambo cubo lambek-lambek samo juo hasilnyo. Intinyo kalau emang alah gaek tu ndak bisa disamoan daya tangkok utaknyo jo awak nan mudo-mudo. Salah ambo juo nan sok-sok nio ma ajaan.


Riski dari dulu ndak suko jo nan namonyo sayua. Sayua nan diolah bantuak gado-gado pun inyo ndak suko. Padohal gado-gado ko makanan nan umum dijua dan sehat pulo. Gado-gado biasonyo baisi kantang, sayur kangkung, kubis, selada, dan kacang panjang nan alah diabuih. Sayur-sayuran itu kamudian disiram jo kuah kacang. Raso gado-gado dominan raso sayua jo kuah kacang nan manih. Dek itu lah Riski kurang suko jo gado-gado. Raso gado-gado nan takah itu lah nan agak mambuek Riski libak dan jadi ndak suko jo makanan tu. Jadi walaupun alah diagiah protein bantuak talua atau tahu, tapi tatap se nan sayua nyo ndak disantuah samo sakali.


Liburan sakola lah tibo. Rafa diajak urang gaeknyo untuak liburan naiak kapal pesiar. Liburan ko spesial karno Rafa alah ka naiak ka SMP, dek itu urang gaeknyo maagiah hadiah kalulusan SD nyo jo naiak kapal pesiar. Iko patamo kali Rafa naiak kapal pesiar. Kapalnyo gadang bana, labiah gadang dibandiang kapal penumpang lainnyo. Waktu masuak ka dalam kapal kironyo laweh dan banyak fasilitasnyo. Rafa nampak ado kolam ranang, restoran, spa, dan kamar-kamar. Kamar-kamarnyo pun bantuak kamar di hotel. Yo bana taraso mewah dan langkok fasilitasnyo. Kapal pesiar nan Rafa naiak ko manuju ka Singapur, jadi beko inyo dan keluarganyo turun di sinan.


Akan labiah ancak untuak mampalajari tafsir Al Quran kalau awak alah bisa mambaco Al Quran. Baraja tafsir Al Quran berarti mampalajari tajamahan dan penjelasan ayat-ayat Al Quran. Dengan mampalajari tafsir Al Quran dengan labiah baik. Manfaaik nan bisa wak dapekan dari mampalajari tafsir Al Quran nan patamo akan mambantu kito mamahami makna dari ayat-ayat Al Quran secara labiah mandalam. Mampalajari tafsir Al Quran akan mambantu wak untuak mampraktekan ajaran-ajaran Al Quran dalam kahidupan sahari-hari. Salain itu, ndak jarang awak punyo pertanyaan nan muncul dari pikiran tentang ajaran-ajaran dalam agamo wak. Dengan baraja tafsir wak bisa manjawek pertanyaan-pertanyaan wak. Oleh karano itu, marilah mulai mampalajari Al Quran dengan serius.


Kapitiang, binatang lauik tasabuik alah biaso wak danga untuak dikonsumsi, tapi apokah kawan-kawan pernah mandanga anak kapitiang? Nan sadang viral kini atau biaso disabuik Baby Crab. Olahan makanan ketek nan barasal dari anak-anak atau bayi-bayi kapitiang ko sadang viral di zaman kini. Olahannyo mudah ditamuan di makanan tapi jalan. Jajanan anak kapitiang ko sangaik disukoi karano bisa dimakan basamo jo cangkangnyo sakalian sahinggo manambah raso nan ranyah, babeda jo kapitiang gadang nan cangkangnyo alah kareh. Walaupun ukurannyo labiah ketek pado kapitiang gadang, gizi nan takanduang di dalamnyo tetap samo. Anak kapitiang bisa diolah jo caro digoreng, ditumih, ataupun diaabuih. Nikmat bana dimakan basamo saus atau cocolan nan rasonyo baaneka ragam.


Wakatu ambo duduak-duduak ngopi basamo senior di malam hari tu kami mangecek an kahidupan. Hal nan kami kecek an ado juo tentang manyiapkan dana daruraik. Ambo juo baru tau kalau menyiapkan dana daruraik tu penting juo. Dana daruraik adolah dana yang dipasiapkan katiko keadaan daruraik. Misalnyo ko kecek senior ambo untuak manyiapkan sagalo hal yang basifaik indak diduga atau daruraik lah. Bantuak takanai musibah, bangkrut, kanai sakik atau lain halnyo yang sawaktu-waktu di takuik an tajadi. Beko kareno awak alah ado manyalek an pitih untuak dana daruraik, pitih itu bisa awak pakai. Untuang-untuang kalau indak tajadi apo-apo, cuman indak ado salahnyo awak manyiapkan dana daruraik ko.


Baliak liak ka carito kawan ambo nan suko mangecek an urang tadi. Katiko inyo mangecek an kawan ambo nan ciek lai tu. Ambo baleh juo ka inyo mode ko, "indak masalah do ambo se cuman punyo kipeh angin dirumah". Mamakai Kipeh angin indak kalah eksis juo, apolai banyak model kipeh angin yang ancak-ancak. Kareno manuruik ambo lamak juo mamakai kipeh angin kareno sabananyo fungsinyo samo se mangurangi raso pengap dan mambuek awak indak ke angek an. Walapun memang ado kalabiahan jo kakurangannyo yang mambedaan jo Ac. Kalabiahan nyo kalau awak pakai kipeh angin indak banyak mamakan listrik jadi labiah himaik dan harago kipeh angin tu labiah tajangkau.


Ambo nio babagi pengalaman ka kalian sadonyo tarutamo bagi kalian nan suko baolahraga. Dulu ambo pernah jadi kontingen lari untuak mawakili fakultas di turnamen tagadang di kampus. Pas alah hampia garis finish tali sapatu nan ambo gunoan tibo-tibo talapeh sahinggo kaki ambo nan sabalah lai ndak sangajo mainjak tali sapatu nan talapeh sahinggo musibah tu ndak bisa di ilak an. Badan ambo tahampeh ka aspal karano tajatuah. Padohal garis finish alah nampak. Manuruik ambo, iko tajadi karano ambo kurang persiapan sabalum batandiang. Ambo ndak mancek hal-hal sapele nan acok dilupokan yaitu mampa arek ikek tali sapatu sahinggo tajadi lah peristiwa ko.


Untuak awak nan nio mambantuak badan kini indak paralu bayia maha-maha. Karano ado banyak janih olahraga nan bisa di karajoan di rumah dan punyo banyak manfaat untuak mambantuak tubuah. Salah cieknyo adolah sit-up. Olahraga sit-up adolah olahraga nan banyak di lakuan dek urang-urang. Karano sit-up ko sangek mudah di karajoan, indak lamo, dan indak butuah tampek khusus sarato nan paliang pantiang sit-up indak paralu manggunoan alek. Jadi sit-up di kaajoan jo posisi lalok manilantang, posisi kaki di takuak dan tangan di latak di balakang kapalo. Salanjuiknyo awak dorong badan awak untuak jago sampai ka posisi duduak tanpa maubah posisi tangan jo kaki, kamudian baliak ka posisi lalok lik. Lakuan hal iko barulang kali. Olahraga ciek ko sangek baguno untuak malatiah otot paruik sarato mangetekan paruik kaano nyo bisa mambaka lamak di paruik. Karano itulah sit-up banyak di karajoan dek padusi-padusi nan nio manguruihan paruik.


Hotel nan batujuan untuak manawarkan sabagai tampek istirahat sabanta atau samantaro. Tampek nan biaso urang pakai katiko jauah dari rumah sahinggo manyewa ruangan nan lengkap jo tampek lalok sabagai media untuak istirahat. Namun buktinyo masih ado masyarakat nan baranggapam buruak katiko urang pai kahotel talabiah katikok di malam hari. Pamikiran masyarakat iko diakibatan maraknyo aktivitas-aktivitas malenceng nan tajadi katiko sasaurang kahotel. Hal iko mambuek banyak tampek penginapan manjadi punyo penilaian buruak. Padahal sasuai jo tujuan hotel dibuek yaitu manyadioan tampek istirahat. Sabananyo tagantuang jo pribadi masiang-masiang nan manjadi pangunjuang hotel. Pamahaman tentang pambarian panilaian buruak ka tampek penginapan manjadi hal nan sabaiknyo diketahui dek masyarakat. Jan sampai dek gara-gara ado kasus perselingkuhan nan tarungkap di hotel mambuek penilaian ka hotel tu manjadi buruak. Baliak ka tujuan adonyo hotel yaitu manawari tampek istirahat.


Saladari adolah bumbu dapua nan sangaik bapangaruah taadok raso masakan nan bakuah. Tampaknyo urang-urang suko manambahan saladari supayo raso makanan jadi labiah nikmat. Bahkan ado nan mamintak tambahan saladari karano sangaik manyukoinyo. Saladari sabagai palangkok makanan bisa wak tamui contohyo di bakso, sup, soto, atau bahkan di mie abuih sakalipun. Tapi indak bagi den. Den sangaik indak suko samo saladari. Karano manuruik den rasonyo aneh, agak raso rumpuik hehe. Jadi den punyo kabiasoan kalau mamasan makanan bakuah, den mintak ka urang nan manjua untuak ndak mamasuakan saladarinyo, atau kalau lah talanjua dimasuakan, den akan manyisiahan nyo katapi piriang supayo indak tamakan.


Kalian nan binguang harus mahabihkan waktu akhia pakan kalian dengan kagiatan apo, ayo kito manonton partandingan sepakbola Liga 1 antaro persis solo malawan persikabo. Partandingan iko sangaik sero karano marupokan partandingan antaro duo tim nan mampunyoi suporter nan cukuik fanatik. Salain itu, kaduo tim kini sadang bajuang untuak posisi nan labiah tinggi lagi di klasemen. Hal iko tantunyo mambuek partandiangan manjadi samakan manarik untuak disaksikan. Kaduo tim pun sadang barado di fase nan kurang mulus. Persikabo alun parnah manang di 5 partandingan terakhir. Sadang persis solo baru sajo di partandingan sabalunnyo. Tantunyo kaduo tim akan barusaho untuak maraiah kamanangan di partandingan ko. Hal nan jaleh akan mambuek partandingan samakin manarik untuak ditonton.


Indak jarang katiko awak manjalankan bisnis, ado jo hambatan nan tajadi. Jatuah bangun nyo sabuah bisnis alah manjadi hal yang lumrah di dunio bisnis. Untuak itu juo awak harus bisa manghadok i nyo. Misal jo caro tingkek an skill, mastery level marupokan hal dasar yang wajib diketahui oleh pabisnis. Apobilo awak mamiliki mastery level yang kuek, awak bisa mangontrol karyawan dan sistem management lainnyo. Maningkek an skill ko sabagai barikuik caronyo, patamo balatiah disipilin, kaduo tingkek an kamampuan komunikasi awak, katigo awak harus mangenal urang-urang yang karajo di kantua, siap tu basikap positif dan berani maambiak resiko dalam inisiatif yang awak buek.


Kalau bacarito jo urang dulu pasti sabalum lalok biasonyo mandanga radio. Agak langang se suasana hati pasti larinyo ka radio. Pokoknyo radio ko sagalo-galonyo. Tanpa radio hiduik saraso hampa. Babeda jo kini, pandanga radio makin kamari makin bakurang. Mandanga radio tu cuma dalam oto se supayo ndak langang bana salamo perjalanan. Tapi manuruik ambo ndak suatu hal nan aneh. Manusia ko kan emang makhluk visual. Jadi nyo labiah suko mancaliak dari pado mandanga. Kalau dulu labiah banyak urang nan sanang mandanga radio karano emang itu lo hiburan nan ado pas zaman itu. Kalau dulu alah ado TV atau hp mungkin babeda lo caritonyo.


Waktu liburan ka Jepang salain pai ka tampek-tampek wisata nyo, ambo pai mncuboan makanan khas Jepang pulo. Mancubo makan sushi jo mie ramen tu alah biaso, tapi waktu itu ambo mancubo makanan Jepng nan namonyo ochazuke. Ochasuke ko salah satu makanan khas Jepang nan terdiri dari nasi nan diagiah topping ikan, sayuran, atau talua, dan disiram jo aia angek atau teh nan dicampua jo kecap asin dan bumbu lainnyo. Unik bana kan kuahnyo paksi ai teh. Rasonyo pun unik ado raso teh nyo tapi ndk bantuak raso teh nan wak minum biasonyo. Ochazuke ko dimakan angek-angek jadi satalah makan ko taraso lamak di paruik. Bagi ambo mancubo ochazuke ko adolah pengalaman nan mangesankan salamo liburan di Jepang.


Paliang acok manjadi masalah dalam hubungan pertemanan. Katiko awak indak bisa pai dalam suatu perkumpulan misalnyo. Kareno memang ado urusan yang labiah penting, sahinggo indak bisa kumpua basamo. Kadang ado juo nan kawan yang manjadian iko masalah dan mamparpanjang masalah iko. Padohal manuruik ambo satiok urang itu punyo kasibuk an masiang-masiang, apolai katiko inyo alah baranjak gadang. Kalau kawan nan elok indak akan mamparmasalahkan hal sapele, misalnyo kawan talaik datang atau bahkan indak bisa datang katiko awak maajak kumpua. Misalnyo urang yang suko mamparmasalahkan hal yang saharusnyo indak paralu di buek masalah. Kareno awak ado alasan, kecuali kalau memang indak nio pai.


Tekwan adolah salah satu oleh-oleh nan marupokan hasil modifikasi dari pempek palembang. Asal nyo pun samo-samo dari Palembang. Beda tekwan jo pempek ko adolah di kuahnyo. Kuah pempek pakai cuko dan saka sedangkan kuah tekwan ko pakai kuah bening kaldu. Tekwan ko punyo tekstur nan labiah lunak dibandiangkan jo pempek. Mungkin karano pengolahannyo nan babeda. Pemmpek digoreng sedangkan tekwan ko diabuih. Memang  kalau dicaliak-caliak tekwan ko mirip jo bakso cuma agak labiah karitiang se bantuak adonannyo. Tapi kok dari sagi raso manuruik ambo labiah lamak raso tekwan daripado bakso. Mungkin dek teksturnyo nan lembut dan karano ambo labiah suko ikan daripado dagiang.


Libur sikola tahun patang ambo pulang ka kampuang. Di kampuang keluarga ambo mampunyoi ladang dan parak. Akhianyo salamo liburan ambo mahabihkan waktu jo batanam buah dan sayua. Buah nan ambo tanam di kampuang adolah buah cokelat, dalemo, dan kuini. Biasonyo ambo batanam kuini pado hari senin. Samantaro batanam cokelat pado hari rabu, dan batanam dalemo pado hari kamih. Kamudian ambo batanam sayua pado hari salasa dan hari jumaik. Sayua nan ambo tanam pado hari salasa adolah lado merah, sadangkan sayua nan ambo tanam pado hari jumaik adolah sayua lobak. Di akhia liburan, akhianyo ado ciek buah nan berhasil ambo panen. Buah nan berhasil ambo panen itu adolah buah kuini.


Ado menu nan disadioan jo Marugame Udon. Tantu menu andalan mereka ko adolah udon. Tapi ado babagai caro untuak manikmati udon tu, contohnyo udon jo kuah biaso (shoyu atau kecap asin khas Japang), udon jo kuah kental (kari), udon goreng (indak bakuah), jo udon jo kuah dingin. Menu dasar Marugame adolah Niku Udon. Mnu ko mawakili apo nan harus di kspktasian dari samangkuak udon khas Japang. Udon disajikan jo sup kakedashi nan tabuek dari katsuobushi (ikan cakalang nan diawetkan sudah tu diirih tipih), konbu (rumpuik lauik), jo shoyu (kecap asin Japang). Ditambah jo topping dagiang api sukiyaki impor nan ampuak jo caia di muluik.


Stress adolah reaksi urang bagian alami dan pantiang dalam iduik, tapi kalau alah bakalabian dan terlalu lamo dapek marusak mental jo kesehatan. Pantiang nyo stress dapek mambantu urang untuak jadi labiah waspada dan antisipasi katiko dibutuahkan. Urang yang stress barek mampunyoi takanan emosi yang tinggi dan ndak dapek mengontrol dirinyo surang, samacam cari-cari masalah ataupun nuduah urang lain. stress diakibatkan adonyo tekanan nan muncul katiko urang ndak dapek memenuhi kebutuhan atau keinginannyo. Tekanan pun bisa barasal dari lua dan dalam, atau dari lingkungan jo dari diri urang tu surang. akibat stress pun bamacam, contohnyo se tekanan darah tinggi, gampang untuak berang, susah mambuek keputusan, ndak salero makan, bahkan dapek manyababkan kecelakaan. Jadi kalau alah maraso stress capek tangani supayo ndak makin parah.


Fruit Sando pasti indak asiang lai taranga di talingo wak. Iyo, caro lain dalam manikmati buah-buahan iko nampak manarik. Bantuaknyo nan sarupo sandwich mambuek makanan iko jadi camilan favorit nan bisa di baok kamano pun dan dimakan bilo sajo. Fruit Sando marupokan sandwich ala Jepang nan tabuek dari roti amba, buah-buahan, dan whipped cream. Raso fruit sando segar dan creamy. Segarnyo barasal dari buah-buahan, dan creamy dari adonan whipped cream. Dulu di kota den hanyo ciek toko nan marangkap toko minuman, nan manggaleh fruit sando ko, sadangkan kini ampia tiok sabanta den mancaliak di media sosial banyak kawan-kawan den di instagram nan manjadikan mato pancarian tambahan, mungkin karano makanan iko sadang viral dan bahan nan mudah ditamui jo caro mambueknyo pun cukuik mudah untuak diikuiki.


Urang nan ingin hiduik sadarhana dan hemat biasonyo akan mamiliah desa sabagai tampek tingganyo. Ado banyak alasan baa kok desa acok dipiliah urang manjadi tampek tingga jikok ingin hiduik sadarhana dan hemat. Partamo, desa marupokan tampek nan bisa di mano kito bisa manamukan bahan-bahan dengan hargo nan murah. Murahnyo hargo bahan-bahan iko tantunyo dapek manakan pangaluaran urang sahinggo siso pitihnyo bisa ditabuangkan. Manabuang dan mambali bahan-bahan dengan hargo murah tantunyo dapek mambantu urang untuak mawujudkan kainginan hiduik sadarhana dan hemat. Salain hargo bahan-bahan kabutuhan sahari-hari nan murah, biaya-biaya lainnyo di desa pun relatif labiah murah daripado di kota. Biaya-biaya itu maliputi listrik, aia, dan lain-lain.


Wakatu sedang viral nyo urang tentang bunga. Ambo alah labiah dulu dari sabalum itu. Ambo indak bunga se banyak tanaman lain yang ambo tanam. Ado tanaman yang alah satahun ambo tanam yang manjadian teras rumah ambo ko tacaliak labiah ancak. Namo tanamannyo tanaman sansevieria, itulah tanaman nan ambo tanam depan rumah. Mudah juo mananam iko kareno indak paralu banyak aia jo sinar matohari. Mananam tanaman iko juo banyak manfaaiknyo. Kareno dapek juo manyerap bahan baracun seperti karbondioksida, benzene, atau bisa juo mailangan baun parabotan rumah di ruangan. Urang jadi banyak juo mananam tanaman iko di dakek rumah ambo pas sedang viral bungo tu.


Babarapo dari wak alah ado nan biaso manonton di bioskop. Tapi ado sabagian lai nan jarang bahkan alun pernah samo sakali nonton bioskop. Den pernah mandanga ado urang nan batanyo di sosial baa caro mambali tiket di bioskop, nan mungkin bagi sabagian urang itu adolah hal mudah. Tapi bagi urang nan alun pernah, mamasan tiket manonton di bioskop bisa manjadi baban baginyo. Kini den ka maagiah tau kawan-kawan nan nio pai manonton film di bioskop baa caro mamasan tiket. Partamo, kito harus antri di jalur nan alah disadioan, ijan lupo untuak mamatuahi protokol kasehatan nan masih balaku. Kaduo, katiko alah tibo di muko konter tiket, piliah film nan nio ditonton, dan piliah tampek duduak, kursi nan tasadio adolah nan warna hijau. Satalah mandapekan tiket, sagiro manuju pintu masuak teater sasuai nomor nan ado di tiket. Terakhir, kawan-kawan tingga masuak ka teater dan duduak sasuai no kursi di tiket. Salamaik manonton!


Ide jaualan makanan rumahan di awal bisnis kuliner, partamo gorengan. Gorengan adolah salah satu cemilan nan paliang banyak disukoi dek urang Indonesia karano rasonyo nan lamak dan gurih sarato mampunyoi tekstur nan ranyah. Gorengan ko pulo marupokan masakan rumahan sahari-hari jo salah satu dengan bahan dasar nan tabilang cukuik murah, sahinggo jikok mamulai usaho makanan rumahan jo bajualan gorengan hanyo paralu modal usaho nan ketek. Dalam manjua gorengan sabaiknyo manjua indak hanyo ciek jenis gorengan tapi jo babagai jenis gorengan sahingoo pambali bisa mamiliah jenis-jenis gorengan sasuai salero urang disakitar lingkuangan. Bisa awak caliak surang kalau gorengan ko adolah jajanan nan bisa kito sobok an paliang banyak.


Selain upacaro pasembahan ado jo acaro adaik yang diadoan karena ado urang nan maningga. Upacaro adaik Ngaben namonyo yang barasa dari Bali. Ritual ko dilakuan untuak mangambalian roh ka leluhur ditampek asalnyo. Upacaro ngaben ko tujuannyo adolah mamparcapek ragha sarie supayo dapek dikembalian ka asalnyo. Manuruik Erda upacaro adaik ko pasti manuai pro dan kontra karena proses nyo yang indak biaso. Iko juo lah yang manjadi adaik bagi masyarakat di siko. Prosesi ko biasonyo diadoan antaro tigo sampai tujuah hari, siap dari janazah tu maningga. Tarakhir proses kremasi akah dilakuan abu janazah tu akan di hanyutkan ka lauik oleh keluargo.


Sanjato tradisional pado awalnyo banyak digunakan untuak baburu, malinduangi diri, dan malawan para penjajah. Tapi kok kini fungsinyo alah banyak nan barubah. Kebanyakan nan ambo caliak sanjato tradisional ko banyak nan dijadikan sabagai hiasan dan pajangan di rumah. Selain itu, banyak lo sanjato tradisional ko nan dijadikan benda keramat dek nan punyo. Antah batuah antah ndak, tapi manuruik ambo awak paralu maharagoi pandapek urang tu walaupun sabananyo ambo ndak begitu setuju dengan sanjato tradisional nan dijadikan sabagai barang keramat karano manuruik ambo bisa manimbulkan syirik bagi pemiliknyo. Sedangkan awak tau kalau syirik tu adolah perbuatan nan ndak bisa dimaafkan dek tuhan kecuali urang tu bertaubat.


Email di hp salalu se panuah dan kadang ado se urang nan ma email awak tapi ndak masuak do ka notifikasi. Untuak urang yang manggunoan email apolai yang bakarajo atau yang berinteraksi jo urang lain malalui email pasti binguang kalau lah panuah bana isi email ko. Untuak mambarasiah an email awak, yang patamo pisahkan email yang penting dan yang indak bisa awak masuak an ka penting supayo misah jo yang indak penting bana, kaduo hapus se email yang ado di kotak spam dan sosial, Tarakhir email yang indak tarlalu penting awak hapus se. Mancaliak email yang panuah ko indak lo lamak soalnyo bantuak barantakan bana dan indak lamak di caliak.


Satiok kegiatan usaho yang berlangsung di suatu negara wajib mampunyoi izin sesuai jo ketentuan yang alah diatur dek pemerintah. Pengurusan izin sacaro offline dapek dilakukan dengan bakunjuang ka kantua Dinas Perdagangan dan iktu langkak berikut, 1) Mangisi formulir pendaftaran SIUP sasuai domisili usaho. 2) Penandatanganan formulir dek pemilik usaho/penanggung jawab/direktur utamo di ateh materai. 3) Buek salinan formulir sajumlah duo lembar. 4) Pembayaran biaya pambuatan izin usaho bagantuang pado kebijakan tiok wilayah sahinggo bisa babeda-beda. 5) Agiahan formulir dan dokumen persyaratan kapado petugas. Permohonan ko akan diurus dalam waktu duo minggu. 6) Petugas akan menghubungi kalian jiko SIUP alah diterbitkan.


Libur tahun baru patang Rina pai ka Puncak lawang. Puncak Lawang adolah tampek wisata nan sangaik terkenal di Sumatera Barat. Lokasinyo ado di Kecamatan Matur Kabupaten Agam, sakitar 3 jam perjalanan dari Rumah Rina kalau indak macet. Di Puncak Lawang Rina malakukan banyak kegiatan. Salah satunyo adolah bafoto. Puncak Lawang memang mampunyoi spot foto nan rancak karano dikaliliangi dek pohon pinus dan manghadok ka Danau Maninjau. Salain bafoto, Rina pun mancaliak panorama Danau Maninjau dari Puncak Lawang. Sabananyo di Puncak Lawang ado juo kagiatan paralayang nan ditawarkan, tapi Rina ndak barani mancubonyo. Rina hanyo mancubo jambatan goyang dan panjek tali nan marupokan bagian dari fasilitas outbound di Puncak Lawang.


Talua asin, pasti alah indak asiang jo makanan nan ciek ko. Karano kini talua asin lah banyak urang tau. Talua asin ko kironyo ndak hanyo ado di Indonesia. Talua asin punyo sajaran nan panjang. Sangkek dulu talua asin alah disajian sabagai idangan urang Tionghoa sangkek etnis Cino mulai masuak ka Brebes sakitar abad ka-18. Dilansia dari Micheline Guide Singapore,  talua asin ko alah lamo ado bahkan sabalum talua abadi di Cino ado, karano itu ndak ado catatan sajaran nan pasti lah bara umua talua asin. Konon katonyo talua asin ko punyo kota nan jadi ikon di Cino, namonyo kabupaten Gaoyou. Iko tajadi karano kabupaten Gaoyou dinilai cukuik pas untuak mamproduksi talua jo kualitas tabaik untuak turih.


Mambarasiahan dan manata ulang rumah adolah salah ciek kagiatan nan bisa kito lakuan katiko wakatu luang. Salain bisa mambuek rumah manjadi barasiah, pemandangan mato kito bisa batuka dan segar karano mancaliak ado pabedaan di rumah. Kagiatan iko bisa pulo dijadian kagiatan nan bisa manambah kakompakan anggota kaluarga. Hal nan harus dilakuan partamo kali katiko mambarasiahn dan manata ulang rumah adolah mangaluaan sado barang dan mambarasiahan masiang-masiang parabot dilua rumah, supayo kabuik indak tingga di dalam rumah, salanjuiknyo jiko ado barang nan kosnisinyo harus dicaik ulang, caik lah. Katigo barasiahan lantai dan dindiang rumah dari kabuik, sarang lawah, dari bawah sampai ateh. Satalah sadonyo barasiah, mulailah mamasuakan barang, tapi bedaan lataknyo jo latak awal supayo suasana rumah manjadi baru.


Dimusim hujan, banyak petani nan mancubo mananam sayua takah lado,kangkung, bayam, kacang panjang di ladang atau disekitar rumahnyo. Tujuannyo bia indak mambali juo kapasa. Samanjak harago minyak naiak, harago bahan pokok lainnyo ikuik naiak. Dibuktikan dipertengahan tahun 2022 katiko harago minyak goreng mancapai Rp 22.000 perliternyo harago lado naiak pulo 2-3 kali lipek dari harago biasonyo manjadi 100-120 ribu rupiah perkilonyo. Kenaikan harago minyak goreng, mambuek harago makanan labiah maha dari sabalumnyo. Sahinggo banyak masyarakat nan mancubo untuak mananam surang kebutuhannyo di rumah atau diladang. Selain lebih terjamin kebersihan sayuanyo, dampak elok lain nan didapekan yaitu labiah menghemat pengeluaran. Mako dari itu, mari awak mulai mananam untuak bia dapek sayua dengan kualitas tajago samo meringankan jumlah pengeluaran.


Manfaaik nan wak rasoan dari mangarajoan sholat 5 waktu ndak hanyo untuak manunaikan kawajiban sajo. Mangarajoan sholat 5 waktu punyo manfaaik salah satunyo dapek mangurangi stress. Penelitian manyabuikan kalau sholat bisa manjadi salah satu terapi psikologis. Hal ko dikaranoan dek satiok wak sholat wak labiah maingek Allah SWT dan maraso sado permasalahan wak bisa disalasaian karano wak punyo Allah. Sholat bisa manenangkan diri wak dari stress sahari-hari nan wak tarimo. Dengan sholat wak jadi labiah tanang mahadapi permasalahan dalam hiduik. Sholat pun bisa jadi sarana meditasi, salain untuak mananangkan jiwa dan pikiran tapi bisa lo malatiah fokus wak dalam magarajoan tugas.


Ide usaho nan bisa awak ikuik an di internet salanjuiknyo ado jualan jasa cetak foto. Apolai awak nan punyo masin cetak foto bantuak foto polaroid ko biasonyo banyak jo di minati urang. Awak buek bana kan akun jasa cetak foto ko, samisal di Instagram. Manuruik ambo di instragam tampek nan banyak urang mambuka jasa cetak foto ko, dan jan lupo untuak manerangkan alamaiknyo dima. Kareno katiko awak manuliskan alamaik, urang jadi tau apokah jasa cetak foto ko dakek jo rumah inyo. Awak juo indak payah bana usaho iko, kareno katiko ado urang nan nio jasa awak. Baru awak buek an, indak lo mambebani kesehariaan awak.


Kalau awak ka manggaleh online di shopee ndak paralu mesti punyo barang. Awak cukuik manggalehan barang urang tanpa harus manyetok barangnyo langsuang. Istilah ko dikenal dengan namo dropshipper. Caro untuak manjadi dropshipper ko murah bana. Nan pertamo buek akun shopee pribadi. Setelah akun tabuek barulah buek akun kadai kalian. Di pojok kiri paliang ateh ado tulisan mulai jual. Takan se itu. Ikuik an intruksinyo sampai salasai. Abis tu katiko maisi katalog kalian bisa ambiak foto-foto nyo dari supplier nan alah maizinkan kalian untuak jadi dropshippernyo. Naiak an saketek harago barang untuak keuntuangan. Beko kalau ado pasanan urang nan masuak kalian tingga bayia di awal dan centang se pengiriman sabagai dropshipper. Abis tu ganti alamat kalian jo alamat konsumen kalian. Beko tunggu se pitih masuak lai.


Ado tradisi adaik di Nusa Tenggaro Barat yang banamo Pacoan Jara. Upacara adaik pacoa jara di Nusa Tenggara Barat mamiliki arti pacuan kudo. Tradisi iko tajadi saat panen alah tibo dan punyo tujuan yaitu ucapan raso syukur terhadap panen yang ado. Ciri khas dari upacaro ko adolah joki kudo yang barusia 6 sampai 12 tahun. Untuak awak kasadonyo cintailah kabaragaman budayo Indonesia, budayo nagari awak. Melestarian budayo Indonesia tantu dilakuan dek masyarakat nyo, alah manjadi tugas masyarakat untuak manjago dan melestarian budayo indonesia. Awak paralu jo tau baa malastarikan budayo awak dan indak manyingguang adaik yang babedo dari awak yang dilakuan daerah lain.


salmon atau salemm adalah jenis lauak dari famili  salmonidae. lauak lain nan barado dalam satu famili jo salmon adolah trout. pabedaan kaduo jenis lauak ko antaro lain: salmon bamigrasi, sadangkan trout iduik manetap. salmon hiduik di samudera atlantik dan samudra pasifik. sacaro umum salmon adolah spesies anadromous, yaitu spesies nan bamigrasi untuak bakambang biak. salmon lahia di paraiaran aia tawa, bamigrasi ka lauik, lalu baliak ka aia tawa untuak bareproduksi. ado kaparcayoan bahwa salmon salalu baliak ka tampek inyo dilahiaan untuak bakambang biak. penelitian manunjuakan demikian, tetapi baa hal itu tajadi dan baa salmon dapek manyimpan memori tasabuik masih marupokan misteri.


Jan ikuik-ikuik kawan kalau nio mamiliah ekskul. Masa iyo iduik awak urang nan manantukan. Dari sakian banyak cabang olahraga piliah nan sasuai jo minat awak. Jan sampai beko maleh-maleh karano ndak suko jo ekskul nan dipiliah. Jaleh-jaleh ekskul tu batujuan untuak malatiah minat dan bakat. Mako dari itu kami panitia pendaftaran ekskul masih maagiah kesempatan bagi kalian nan barubah pikiran dan baniek untuak pindah ekskul. Bagageh lah kalian lai. Datangi stand-stand ekskul nan kalian minati. Wakatu nyo cuma sampai minggu ko. Minggu bisuak kok ka pindah ndak bisa lai do. Jan sio-siokan kesempatan ko dih. Kesempatan ndak datang untuak nan kaduo kalinyo.


Dulu ado juo gerakan yang mangajak awak untuak tau dana daruraik. Jadi awak indak kabinguang an kok tajadi apo-apo samo awak, misal tajadi PHK, tajadi musibah atau jatuh sakik dan sabagainyo. Ado juo kini dompet yang bisa kalian pakai untuak bamacam tampek sasuai namonyo. Ciri dan bantuak dompet nan punyo ambo dompet tu panjang, bisa dilipek duo mode dompet pado umumnyo, banyak tampek manyalek an pitih, sasuai jo namo panyimpanan tampek manyalek an pitih, ado nan untuak kabutuhan bulanan, mingguan, dan untuak dana daruraik, warno dompet nan ambo pakai warno pink dan ado namo ambo di depannyo. Banyak kini tampek-tampek nan lucu nan buek awak samaki samangaik untuak manyimpan pitih


Setu babakan adalah sabuah danau nan manjadi bagian dari daerah cagar budaya di Betawi di Srengseng Sawah, Jakarta Selatan. Danau nan punyo lueh sagadang 15 hektar ko terdiri dari kabun rakyat dan pakampuangan masyarakat betawi. Kebetulan danau ko talatak ndak jauah dari rumah etek ambo. Kalau ambo manginap di rumah etek ambo di hari libur, paginyo salalu diajak untuak jalan pagi ka setu ko. Selain tampeknyo nan masih asri, untuak masuak ka setu ko awak ndak paralu mambayia karcis alias perai. Pedagang kaki limo pun banyak nan manggaleh disiko. Biasonyo kok panek siap jalan pagi langsuang mancubo wisata kuliner sisiko.


Tom yam adolah makanan khas Thailand nan bisa dijumpai ampia disatiok rumah di Thailand sabagai makanan sahari-hari, dan bisa dikonsumsi sado kalangan tanpa mamandang status. Ciri khas makanan nan bakuah ko adolah dihidangan dalam kaadaan masih angek dan rasonyo nan asam segar karano manggunoan sajumlah bumbu.Tom yam talay adolah sabuikan untuak tom yum nan dicampua jo makanan lauik. Kuah dari tom yam ado nan baniang jo pakek, bahan nan digunoan kurang labiah samo, hanyo sajo untuak kuah nan pakek biasonyo ditambah santab atau susu evaporasi. Bahan-bahan untuak mambuek tom yam sangaik mudah ditamuan, diantaronyo sarai, langkueh, daun jeruk purut, aia parehan jeruk nipis, udang, tomaik, jamur, jo daun katumba.


Di tahun 2017, Tari payuang nan dibaokan dek Dina basamo rekan-rekannyo bajumlah 4 urang alah tasalaian dengan lancar. Waktu itu, Dina nan alah latihan sabalumnyo pun sangek percaya diri katiko manari dihadapan penonton. Sabalum mamulai manari, Dina haruih manyiapan hal-hal nan paralu yaitu baju narinyo, payuang sabagai objek manarinyo dan selendang nan jugo sabagai objek manarinyo diawal lagu. Gerakan nan kompak mambuek tarian nampak rancak. Tapi katiko ditangah lagu, Dina ado mambuek kesalahan gerakan nan mambuek inyo saketek binguang. Tapi untuangnyo, permasalahan tasabuik dapek taatasi dengan baik dek karano ingatan Dina tentang gerakan dan tempo musik nan alah dimangarati. Walaupun ditengah lagu, Dina malakukan kasalahan panonton nan manikmati tarian pun mungkin indak manyadarinyo karano saat itu Dina indak panik disertai senyum nan indak pernah luntur dari wajahnyo.


Bamain sepak takraw ndak kalah seru lo samo olahraga-olahraga yang lain do. Namun kini, permainan sepak takraw kurang diminati bahkan alah mulai hilang suaronyo. Sepak takraw sempat populer di hampia seantero negeri ko pado tahun 1950-an. Tapi sayangnyo pado tahun 1960-an mulai hilang dari peredaran. Padahal sepak takraw ko alahraga asli nusantara yang harus dilestarikan dan ditumbuh kembangkan. Menurut Susi Dunsmore dalam Sepak Raga, olahraga ko pertamo kali jadi permainan tradisional pado abad ke-15 di Kesultanan Malaka, yang wilayah kekuasaannyo mencakup Semenanjung Malaya, Selat Malaka, Kepulauan Riau hinggo Riau daratan. Mako dari itu, mari kito lestarikan olahraga sepak takraw ko liak karena salah satu olahraga yang menjadi ciri khas masyarakat Nusantara Indonesia. Kalau indak kito yang melestarikan, siapo lagi kan.


Kulkas kini ndak sarupo jo kulkas jaman ambo masih SD. Waktu ambo SD dulu kulkas modenyo mode biaso se. Ado nan sapintu ado lo nan 2 pintu. Kini kulkas alah macam ragamnyo. Mode kulkas nan paliang banyak disukoi dek urang kini adolah kulkas side by side.. Jadi kulkasnyo ko 2 pintu cuma ndak ateh bawah malainkan kiri kanan. Jadi pas kulkas ko di buka akan ado 4 sisi. 2 bagian dalam badan kulkas dan 2 bagian lai di masiang-masiang pintu kulkas. Kulkas nan mode ko ado lo nan bisa mambuek es batu. Jadi ndak paralu maisi aia ka tampek-tampek pambuek es batu. Alah otomatis karajonyo.


Kok nio mambuek buah alpukat manjadi babeda dari biasonyo bisa cubo untuak mambuek es alpukat kocok. Bantuaknyo hampia mirip samo jus alpukat cuma teksturnyo agak labiah kasa dan labiah padek. Banyak urang manjua es alpukat kocok ko kini. Mungkin bagi nan nio manambah-nambah penghasilan jo manggaleh bisa cubo untuak manjua minuman ko soalnya kini sadang viral lo di kota Padang. Caro untuak mambueknyo sabana nyo mudah. Pertamo siapan buah alpukat agak 2 biji. Abis tu dikaruak isian buah alpukat ko dan masuak an ka dalam wadah nan biaso dipakai untuk mangocok milkshake. Setelah dimasuak an tingga agiah susu jo krimer dan es batu. Kocok-kocok se di wadah tu lai. Memang samakin kasiko urang makin kreatif. Banyak modifikasi-modifikasi terhadap makanan dan minuman.


Ibo bana ambo jo kawan ambo namonyo Ranti. Apaknyo baru bana gagal manjadi calon anggota DPRD. Padohal pitih lah habih untuak biaya kampanye. Kini sulik bana iduik kawan ambo tu jadinyo. Biasonyo kawan ambo ko selalu mambalian ambo makanan kalau pitih lanjo ambo ndak cukuik. Kini jankan mambalanjoan ambo, untuak inyo se ndak cukuik lai do. Mungkin iko lo coba an nan harus nyo hadok i. Mancaliak keadaan kawan ambo nan sarupo kini tantu ambo ndak tingga diam. Sebisa mungkin pasti ambo bantu lo inyo. Walaupun hanyo dengan mambaliannyo aia minum di sakolah. Alah semestinyo awak bakan ko saliang tolong manolong.


Manuruik pandapek ambo, manyiapan dana daruraik sangaik penting dalam hiduik karano kebutuahan makin lamo makin maningkek sahinggo awak harus selalu dapek ba adaptasi dan batahan hiduik dalam keadaan apopun. Bahkan dana daruraik labiah penting lai bagi kalian nan bakarajo sabagai karyawan swasta atau karajo lapeh tanpa ikatan kontrak nan bilo se bisa disipak dek perusahaan kalian karano dalam iduik ka muko ndak ado nan tau akan mode apo. Atau contoh lainnyo adolah pas pandemi patang, banyak karyawan swasta nan kanai PHK masal dek perusahannyo. Bagi nan ndak ado dana daruraik pas dalam kondisi sarupo itu pasti akan sangaik sulik untuak mahadapinyo. Akhirnyo harus pinjam kian kamari untuak dapek tetap batahan hiduik.


Wakatu itu Rio sadang barado di gym, inyo maangkek baban seperti biasonyo. Mulonyo indak ado baa-baa pinggang rio, inyo masiah maangkek baban bantuak biasonyo. Alah salasai dari angkek baban, tatibo se sakik bana pinggang nyo ko. Bantuak baa yo rio ko pas sakik pinggang, lawak caro jalo rio ko kecek kawannyo. Bantuak urang baru siap sunaik, mambungkuak-bungkuak bantuak urang gaek, bajalan mamacik pinggang. Sakiknyo tu dari pinggang atau pungguang bawah, nyeri bana raso saraf awak ko tajapik. Langsuang se rio istirahaik dan mangompres pinggang nyo jo aia dingin. Rio istirahaik dulu dari aktivitasnyo maangkek baban untuak samantaro, supayo indak samakin sakik pinggang.


Bima marupakan salah ciek pamain sepak bola di salah ciek klub daerahnya. Saat itu inyo sadang batanding malawan klub daerah lain. Di babak keduo Bima manunjukkan staminanyo nan marepotkan lawan. Namun karano Bima talalu manonjol katiko bamain inyo pun  dengan sumangek malakukan oper bola dan mancetak gol. Namun ado kejadian indak taduga katiko inyo alah barado di dakek gawang. Saat itu ado tendangan pojok dan Bima nan posisinyo dakek gawang pun mananti operan bola kapadonya. Namun indak taduga katiko inyo malompat untuak malakukan cetak gol langsuang dengan manyundulnyo inyo takena tangan dari kiper nan sadang malakukan usaha untuak manangkap bola tasabuik. Kepalanyo nan takena sikut kiper tasabuik mambuek Bima kesakitan sahinggo inyo tajatuh. Malihat itu langsuang saja tim madis mandatangi lapangan dan mamberi penanganan partamo kapado Bima. Satelah Bima maraso agak kebaikan permainan pun dilanjutkan dengan tendangan penalti.


Di Indonesia, tarutamo di Bali ado hari besar nan salalu dirayoan oleh umat Hindu satiok tahun, yaitu Hari Nyepi. Pado hari Nyepi, umat Hindu akan bapuasi dan meditasi salamo 24 jam tanpa malakuakn kagiatan apo pun, tamasuak bapergian, pai karajo, atau berkomunikasi. Di hari itu ndak ado kendaraan na buliah dipakai dan toko-toko tutuik di Bali. Tujuan dari Nyepi adolah untuak mamparingati lahianyo dunia baru, serta mambarasiahan dan manyaimbangan pikiran, tubuh, dan jiwa. Salain itu, Nyepi dinggap sabagai hari untuak manenangkan dan mamurnian lingkungan. Umat Hindu akan maadoan ritual-ritual khusus, macam mambuek dan mambaka patuang-patuang dan upacar malancarkan arca-arca Dewa Siwa.


katiko mambarasiahan kipeh angin awak harus mamparhatian hal hal nan bakal mambuek cilako ka diri wak. nan partamo cabuik kipeh angin ko dari colokannyo supayo tahindar dari tasentrumnyo awak katiko mambarasiahan. kamudian lapehan tiok tiok bagian nan ka awak barasiahan. mambarasiahannyo haruslah manggunoan kuas bia abunyo tadi lapeh dari kipeh tadi. untuak baliang baliangnyo di lap jo kain saparo basah, baitu juo jo nan lainnyo. satelah alah dibarasiahan, bagian dari kipeh tadi dijamua supayo kariang. satalah kariang, mulailah mamasangan bagian bagian tadi ka kipehnyo. untuak bauik bauik jan sampai hilang. satalah di pasang dengan rapi, kipeh alah bisa awak gunoan liak.


Latia menghadiri acaro pernikahan tanten inyo di hari minggu ko. Keluargo latia ko urang batak, tantunyo di acara pernikahan tantenyo ko ndak asiang mancaliak tarian tor-tor. Urang nan manari tarian tor-tor ko diiriangi jo alaik musik gondang. Gerakan tor-tor cenderung labiah mudah indak rumit bana jadi bisa dipalajari capek dan labiah mudah karena gerakannya yang ditampilkan adolah gerakan monoton. Keluargo latian nan datang ka acara tu langsuang di suruah bagabuang dan manari basamo. Lucu bana mancaliak apak jo amak nyo manari tor-tor dengan samangaik nyo. Tarian tor-tor ko bisa awak pelajari labiah mudah dan lamak lo manggariak nyo. Banyak urang nan datang disuruah bagabung ka tarian tor-tor.


Untuak awak nan acok berlibur pasti pernah bosan manginap di tampek yang itu-itu se. Tantunyo awak nio lo mancuboan tampe penginapan yang unik dan ancak, untuak kanyamanan tantu lah iyo. Ado nan kalian harus tau salah satu panginapan yang unik di Bali, namonyo The Bubble Hotel yang artinyo awak manginap di dalam galambuang. Bantuak dari panginapan ko yo bana bantuak galambuang, dan galambuang ko di latak an di luar ruangan, penginapan ko unik bana awak bisa juo mancaliak pantai dan langik malam Bali. Baa lah tabayang bantuaknyo kan, The buble juo marupokan tampek nan rahasia artinyo awak bisa mengetahui galambuang ko di ma katiko salasai reservasi. Tampek nyo yang unik ndak salah manjadi incaran untuak mamanjakan mato dan badan awak.


Corn dog adolah salah satu makanan nan asalnyo dari Korea Selatan. Biasonyo corn dog ko cemilan isian sosis nan dibaluik jo adonan roti nan digoreng. Ambo pernah buek corn dog di rumah dan hasilnyo banyak nan suko. Padohal caronyo gampang. Nio tau ndak resep dan langkah-langkahnyo apo? Pertamo, ambo tusuak sosis tu pakai panusuak sate, kaduo ambo campua aia, ragi jo gulo dan ambo campua jo tapuang nan alah ambo agiah garam. Abis tu, tingga dibaluik se ka sosis. Jan lupo manggalimangan adonan tadi jo tapuang roti bia ado krenyes-krenyesnyo. Kok alah salasai tingga goreng se pakai minyak api sadang.


Di tahun 2022 pangguno game online kini alah taruih maningkek dari tahun sabalumnyo. Hal iko mambuek, bamain game online dijadian sabagai kegemaran atau hobi nan dilakuan dalam waktu luang atau waktu kosong. Manuruik artikel, data pangguno aktif game online di Indonesia adalah 142 juta pangguno, sedangkan 30 juta pangguno aktif satiok harinyo. Hal iko mambuek bamain game online manjadian hobi yang banyak dikarajoan. Bamain game online untuak dijadian hobi labiah gampang dilakuan karno dapek dilakuan dimano sajo dan kapanpun. Bamain game online pun, indak mambutuhan banyak urang nan talibat langsung sahinggo siapo sajo dapek manjadian bamain game online sabagai hobi.


bayam marupokan sayuran yang banyak manganduang nutrisi, yaitu vitamin A, Vitamin B komplex, vitamin C, Vitamin E, magnesium, zat besi, asam folat, kalsium jo kalium. adopun manfaat dari sayua bayam ko nan partamo mencegah stres oksidasif. karano bayam ko manganduang anti oksidan nan dapek malawan stres oksidasif dan mambantu mangurangi karusakan nan ditimbuaannyo. nan kaduo manjago kesehatan mato. hal iko dikaranoan bayam kayo akan zeaxanthin dan lutein nan marupokan karotenoid nan batangguang jawek atas warna pado babarapo sayuran nan bamanfaat malindungi mato manusia  dari karusakan nan disebaban sinar matohari. mancegah kanker, manjago kesehatan utak mencegah anemia dan manurunan tekanan darah tinggi.


Al-Qur'an sabagai pedoman umat islam iko mampunyoi kedudukan nan tinggi sahinggo mamaliharo sabaik mungkin adolah tugek kito sabagai umat muslim. Kejadian pembakaran Al-Qur'an nan disango untuak marendahkan dan menghina Al-Qur'an adolah hal nan sangek buruak dan dilarang. Apolai dikaitkan samo hukum nan berlaku, tindakan penghinaan adolah tindakan nan dapek dihukum karano tadapek indikasi penghinaan tahadap kitab suci agamo. Tetapi sabagai umat muslim hendaknyo indak tapanciang untuak mambuek keributan dan kekacauan tapi batindaklah sasuai jo hukum dan dasar Al-Qur'an untuak mangatasi kejadian saparti iko. Jadi, sabagai umat muslim marilah awak labiah manghormati dan mamuliakan ayat Al-Qur'an karano patunjuak kito hiduik untuak mancari ridho Allah ado dalam Al-Qur'an.


Transpadang marupokan angkutan umum dari pemerintah Indonesia untuak warga padang, yang hargonyo murah meriah. Jadi den untuak mahemat pitih den naiak transpadang dari UNP aia tawar ka banda buek. Awalnyo den tunggu di halte, tu limo menit tibo transpadang tu, tu den tanyo “bisa pakai shopee paykan bang” bisa diak kecek abang tu, tu den bayia lah kan, tapi den ndak bisa duduak do dek lah panuah soalny itu pagi, masih sibuk-sibuknyo urang nio pai karajo atau sakolah. Lah tibolah di pambarantian tarakhia, tapi untuak ka banda buek tu harus ganti transpadang nyo liak. Tu baganti bus lah den kan, dan busnyo lah jalan satangah jalan, tu abang tu minta bayia kan, ehh tanyanto indak bisa lewat shopee pay do, harus brizzi. Den syoklah kan, mano den surang pas itu, untuak ado apak-apak yang nio bayia ongkos den, huhuhu pangalaman naiak angkutan umum yang indak talupoan bagi den


Anak yatim adolah anak yang ayahnyo alah maningga dunia dan alun bausia baligh. Anak yatim memiliki posisi nan sangat istimewa dalam Islam. Buktinyo adolah dalam Al-Qur'an tadapek 22 ayat nan manyabuikan tentang anak yatim. Rasulullah S. A. W mangatokan basonyo ado 3 amalan nan mambuek pahalo ndak akan pernah taputuih walaupun urangnyo alah maningga dunia salah satunyo adolah sadakh jahiriyah. Jadi bayangkanlah katiko awak maagiah sadakah nan marupokan pahalo jahiriyah ditambah lo maagiah sadakah kapado golongan urang nan diistimewakan dalam Islam. Mako dari itu mulailah dari kini untuak basadakah kapado anak yatim. Bisa langsuang ka perorangannyo atau lewat panti asuhan. Mudah-mudahan berkah.


Salah satu kegiatan keagamaan rutin nan dilakukan sekolah di kota Padang mulai dari SD-SMA adolah mambaco asmaul husna basamo-samo sabalum proses baraja di mulai. Biasonyo guru akan mamiliah salah satu dari murid nan akan mamimpin pembacaan asmaul husna untuak kemudian diiriangi dek kawan-kawan nan lain. Pembacoan asmaul husna balangsuang kiro-kiro sekitar 15 minik. Ndak heran siswa-siswi kota Padang hafal 99 namo Allah (amaul husna). Pemerintah kota Padang manerapkan kegiatan rutin keagamaan ko sabagai salah satu caro untuak mancapai visi kota Padang nan religius. Selain itu, harapan Pemko Padang dengan adonyo kegiatan rutin keagamaan ko bisa mambuek siswa-siswi kota Padang mamiliki nilai keagamaan nan tinggi serta takuik akan tuhannyo.


Punyo laptop partamo kali katiko kuliah di tahun akhir parsiapan skripsi. Waktu itu indak bisa mamakai laptop lamo uni karano alah talampau tuo. Mambali laptop karano untuak manujuang mampamudah untuak manulis skripsi. Sabalum tabali, manulis skripsi manumpang ka konputer nan ado di perpustakaan kampus untuak bisa maansua tulisan skripsi. Waktu itu mambali laptop nan murah karano untuak mambalinyo butuah parjuangan manabuang nan cukuik lamo. Pas alah banyak mananyo ka kawan-kawan akhirnyo bisa mambali laptop harago murah dan kualitasnyo nan cukuik rancak. Mambali barang elektronik jutaan malalui online adolah sabuah tantangan surang, tapi untuang sampai di tangan jo situasi nan aman dan tapaco karano mambalinyo langsuang ka offical store nan bisa manujang untuak dikrim mamalui kurir barang.


Mancaritoan tentang kisah kaum yahudi atau bani israil jo sapi batino. Manuruik para ulama tajadi setelah dihancuakannyo patung anak sapi yang disambah dek sebagian gadang bani israil yang manyarupoi nabi musa a.s. Manuruik Sukma dari siko se awak tau baa pandangan urang tu randah bana manyambah patuang. Awal mulanyo kisah ko dari saorang kamenakan yang mambunuh pamanyo kareno nio harato warisan. Sakatiko pamannyo mati inyo malatak an janazah pamanyo ka rumah urang dan terjadi pardebatan kareno banyak yang manuduh urang rumah tu yang mambunuah. Akhirnyo turun ayaik pas itu nabi musa manyuruah manyambaliah sapi batino sadang urang bani israil manyangko kalau musa sadang mangolok-ngolok. Padohal iko adolah salah satu dari kekuasaan Allah dengan sapi batino tadi untuak manghidupkan urang nan alah maningga samantaro dan manjawek sia nan mambunuahnyo.


Alat olahraga nan banamo  eliptical machine  iko mamiliki cara-caro nan dapek digunakan oleh urang nan ingin baolahraga. caro manggunoan alek olahraga iko yaitu partamo dengan manempatkan kaki di masing-masing pedal dengan kokoh. Nan kaduo,  meletakkan tangan di bagian tuas pegangan. Ketigo, mamastikan bahwa punggung alah badiri tegak dan perut jugo nan badiri tegak. Kaampek, manggerak-gerakkan kaki seolah sadang bajalan  di mana Kaki kanan talebih dahulu satelah itu diganti dengan kaki kiri begitu seterusnya. Kelimo, manggerakkan tangan dengan tarikan serta dorongan di mana dorong salah ciek gagang ka muko dan tarik yang ciek lainyo ka belakang. Ikolah salah ciek caro nan dapek digunakan untuak olahraga kaki  dan lengan ini.


Pasti kebanyakan urang kalau pai makan minumnyo pasti harus yang manih-manih, kalau ambo labiah suko lai minum jus jeruk asam-asam lamak dan ndak batambah kadar gulo awak, minum jus jeruk ko banyak lo manfaatnyo. Jus jeruk ko elok bana bagi tubuah soalnyo bisa manangkal katarak, kanker dan meningkek an kekebalan tubuh dalam jus jeruk juo mengandung antioksidan yang cukuik kuek untuak malindungi tubuh awak dari panyakik. Cuboanlah kalau pai makan ka lua pasan juo jus jeruk jan yang manih-manih se taruih, banyak bana kan manfaat kandungan jus jeruk ko jadi untuak a lai manunda untuak mancuboan jus jeruk ko dan rasonyo pun lamak segar pulo.


Ado babarpo ide jualan makanan modal ketek tapi mandapek untuang nan gadang, katering makanan sehat, olahan ayam, kopi kekinian, babagai sayua, bumbu jo dagiang segar, cemilan, makanan baku dan minuman kesehatan. Usaho bisnis makanan cemilan atau ringan, bruule bomb atau cemilan kekinian nan sadang hits kini ko, dessert box, makaroni, basreng dan babagai kripik, jajanan pasa, bomboloni, dimsum, soft cookies dan salad buah. Jualan cemilan nan capek laku, keripik singkong aneka raso (makanan ringan ciek ko sangek populer karano banyak pabrikan nan ikuik mamproduksi), karipik pisang keju (cemilan ko banyak disukoi dan banyak dijua di kadai jo supermarket), stik taleh dan donat stik.


Di sekolah kalau bapikia kalau baprestasi hanyo dicaliak dari nilai atau standar akademik, pemikian tu salah gadang. Siswa bisa dapek prestasi ekskul nan disadion di satiok sakolah. Ekskul sakolah maskipun indak masuka ka nilai rapor, tapi kalu ditakuni bisa manjadi nilai tambah kalau ditakuni dan mangikuik an lomba setara dari antar sekolah sampai tingkek nasional. Banyak nan bapikia kalau ekskul indak ado gunonyo untuak siswa, labiah rancak baraja nan elok-elokdan mandapek an juara. Padahal ekskul sakolah punyo banyak manfaat untuak siswa di sakolah. Pertandingan olahraga contohnyo, bisanyo akan diambil dari siswa nan mangikuik an ekskul olahraga nan ditunjuak. Jikok manang pertandingan, bisa manjadi nilai tambah untuak malanjuik an ka sakolah labiah tinggi karano ado prestasi selain di bidang akademik.


Hari kaduo den manginap di salah satu RedDoorz di Dago, Bandung. Satalah sahari sabalumnyo den kaabisan aia pas balimau den mamutuihan untuak pindah kamar ka pihak panginapan jo alasan aianyo macet. Satalah maurus babarapo hal, den akhianyo pindah mambaok barang-barang den ka kamar nan baru ditolong dek pihak panginapan. Kamar nan baru den tampekan ko labiah lueh dari nan sabalumnyo. Aia nyo pun den caliak-caliak sampai malam ndak ado masalah. Ditambah kamar nan baru iko ado balkon nan maarah langsuang ka pakarangan. Pagi-pagi den bisa ngopi di balkon sambia manikmati udaro pagi dan basapo-sapoan jo tetangga kamar sabalah dan di muko kamar den.


Biasonyo  katiko inyo mambaok mobil inyo akan mandangakan banyak lagu untuak mangisi kekosongan dan keheningan katiko inyo bakendara. Namun saat itu ado temannyo nan manyuruh Lisa untuak mandangakan radio di jam  10 pagi karano inyo akan manjadi bintang tamu dari radio tasabuik sahinggo inyo akan bacakap-cakap dengan pembaok acaro radio tasabuik. Mandanga itu bisa nan sadang di perjalanan pun mambuka radio di mobilnyo dan mandangakan segala pembicaraan antara pembaok radio dan temannyo nan saat itu sadang diwawancarai.  Semenjak itu bisa sangek suka mandangakan radio di dalam mobilnyo karano inyo maraso lebih tahibur serta indak maraso kesepian katiko bakendara. Radio nan biaso  Lisa mainkan di mobil kini alah manjadi salah ciek kegiatan favoritnyo katiko  bakendara.


Namo den Refi Nurul Asyifa, biaso di panggia sifa. Liburan sakola kini ko den pai ka dangau onek den nan talatak di nagari Tanjuang Alai. Itu adolah salah satu nagari san ado di kabupaten Solok Sumatera Barat. Rumah onek marupoan rumak nan talatak di pakampuangan di ateh bukik. Di sinan udaronyo dingin dan segar. Urang disiko alah banyak nan tuo tuo karano anak mudo banyak nan poi marantau. Kini ko den ka pai main ka salah ciek tampek wisata di siko namonyo Lereng Gereen. Iko adolah tampek wisata alam di ateh puncak. Disiko awak bisa mancaliak pamandangan danau singkarak. Salain itu satiok sabtu jo minggu kalai ari ancak disiko ado urang tajun payuang dan awak bisa lo manumpang tap mambayia. Suasano sanjo disiko lama karano bisa mancaliak matohari tabanam nan jaleh. Salain sanjo suasana pagi pun ancak, kalau den marathon pag den acok singgah kasiko. Pamandangan danau nan mulai disinari matohari Nampak carah. Langik nan mambayang di danau manambah kasan indahnyo.


Los Lambuang Pasa Ateh Bukitinggi kebanjiran pelanggan katiko hari rayo tibo. Los Lambuang Pasa Ateh Bukitinggi adolah tampek nan manjua Nasi kapau. Alasan Los Lambuang Pasa Ateh Bukitinggi kebanjiran pelanggan adolah karano nasi kapau nan sulik ditamukan di parantauan. Nan manjadi daya tarik dari nasi kapau nan dijua di Los Lambuanh Pasa Ateh adolah gulai kapau. Gulai kapau sangaik sulik ditamukan di parantauan karano hanyo dijua di nasi kapau. Kalau pun ado nasi kapau nan manjua gulai kapau di parantauan, biasanyo rasonya ndak saotentik nan dijua di Los Lambuang Pasa Ateh. Rasonyo hal ikolah nan mambuek Los Lambuang Pasa Ateh Bukitinggi kadi kebanjiran pelanggan katiko hari rayo.


Yoga ko marupoan olahraga tubuah jo pangana. Jadi olahraga ko fokus ka kakuatan,kalanturan, sarato jo panafasan. Hal iko baguno untuak maningkekan kasehatan mental jo fisik. Kini awak bisa malakuan yoga di dangau masiang-masiang jo caro mancaliak tutorial youtube. Alah banyak kini tutor yoga nan mambuek video di youtube, jadi awak bisa manirunyo. Ado banyak janih yoga takah yoga bikram, yoga ashtanga, yoga inyengar, yoga vinyasa, yoga yin dan banyak sabagainyo. Janih yoga ko tagantuang garakan jo tujuannyo. Ado banyak manfaat yoga takah manguangan stes, manjago bantuak tubuah, mancagah gangguan pancernaan dan lain sabagainyo. Mako dari itu marilah mulai iduik sehat jo rutin malakuan yoga.


Manuruik ambo urang nan suko jo binatang adolah urang nan panyayang, hewan se inyo sukoi dan di jago apolai awak. Pakar psikologi pun mangecek an kalau urang nan suko hewan lalu merawat nyo dengan elok pasti urang nyo panyayang terhadal hal yang di sukoi nyo. Mangecek an urang nan sayang hewan, ado tampek penginapan yang ancak dan unik yang bisa di kunjungi jo urang yang suko hewan. Mara River Safari Lodge sensasi bamalam di kawanan jo zebra, tampek ko cocok juo jadi tujuan manginap basamo keluargo. Hotel ko unik dan nyaman, urang nan suko hewan bisa mancaliak langsuang hewan-hewan katiko mambuka pintu panginapan. Tampek nyo nyaman dan sajuak, pamandangan yang indah taraso bana katiko awak mambuka pintu panginapan.


Umaik kristen baibadah di gereja antaro 1,5 sampai 2 jam. Lamonyo umaik kristen beribadah  di gereja tagantuang pado jadwal yang alah ditantuan oleh pihak gareja dan ado juo persiapan yang biasonyo rutin umaik kristen laksanoan pado hari minggu. Manuruik agamo kristen ibadah itu adolah mampersembahkan seluruh kahidupan sebagai pangabdian kapado tuhan. Palayanan marupokan sagalo sesuatu  yang dilakuan oleh manusia untuak mamuliakan tuhan, itu sabagai respon tahadok keselamatan yang alah dikaruniaan tuhan kapado inyo. Banyak agamo nan ado di Indonesia ko, bukan agamo kristen se. Walaupun babedo awak tetaplah urang Indonesia yang alah saharusnyo bisa ba toleransi. Mangko dari itu awak hormati perbedaan ko dan ba toleransi lah untuak sasamo manusio dengan indak maninggalkan agamo awak.


Api adolah salah satu pangatahuan pantiang dalam paradaban manusia, dalam kondisi survival api bisa sangek baguno. Karno itu kalian harus bisa mambuek api dari parlengkapan saadonyo bantuak dari boto plastik, lensa hinggo baterai. Api adolah salah satu sumber kahidupan manusia barado di alam bebas tanpa api, mako kasempatan batahan hiduik samakin ketek. Kabaradoan api adolah pi pantiang untuak survival. Salain tantunyo untuak mangangek an badan, api bamanfaat untuak mamasak, manghalau binatang bueh, hinggo mambari sinyal untuak tim SAR. Dalam kondisi darurat kalian bisa mambuek api jo babarpo caro, baterai cadangan perlu dibaok katiko batualang di alam bebas. Fungsinyo indak hanyo untuak manyalokan senter tatapi kombinasi baterai dan aluminium foil bisa dimanfaatan untuak mambuek api. Dari baterai apopun, kalian bisa mambuek api untuak kadaan darurat. Prinsip utamonyo adolah arus pendek nan dibuhubuangkan akan mambuek parcikan api.


Olahraga ekstrem (bahaso Inggris extreme sports) disabuik pulo jo olahraga aksi, olahraga agro dan olahraga patualangan adolah istilah nan populer untuak olahraga tantantu nan dirasokan sabagai kagiatan nan candaruang mampunyoi tingkek bahayo nan tinggi dan mamacu adrenalin. Olahraga nan labiah mangarah kapado olahraga nan labiah modern dan labiah individualis nan mampunyoi tingkek kasulitan nan tinggi dengan risiko kacalakaan nan labiah gadang. Olahraga ekstrem punyo kakhususan tasindiri. Apobilo oalhraga lainnyo mangamukokan pasaingan jo kompetitor, mako olahraga ekstrem bafokus pado manaklukan raso takuik diri surang dan bagaimano kito bisa manghadapi tantangan alam. kagiatan ko sariang malibek an kacepatan, katinggian, aktivitas fisik tinggi nan manantang dan paralatan nan sangek khusus.


Makan makanan yang ado protein hewani adolah protein yang ado didalam hewan takah dagiang dagiangan, seafood, talua jo susu adolah kabiasaan yang ancak. Jo makan makanan yang takah iko gizi harian awak akan tacukuikan. Protein ko punyo kalabiahan barupo asam amino esensial yang langkok kalau awak bandiangan jo makanan protein nabati. Selain itu adolo vitamin B12, tu adolo vitamin D jo ado zat basi sarato asam lamak omega 3. Tapi walaupun punyo banyak kalabahan labiah ancak untuak indak mamakan jo jumlah yang balabiahan. Tarutamo dagiang merah labiah ancak untuak indak makan balabiahan. Alasannyo ado resiko kanai kanker, diabetes dan panyakik jantuang yang babahayo untuak badan.


Anggur marupoan janih buah nan disukoi dek banyak urang. Anggur babantuak bulek ketek ketek dan tagabuang kadalam rumpun rumpun. Anggur ko punyo banyak macam, ado anggur ijau, anggur merah, anggur ungu dll. Buah ciek ko punyo raso nan manih segar. Biasonyo urang suko makan anggur langsuang ataupun di jadian jus buah. Salain itu bisa pulo diolah jadi jeli, minuman anggur, minyak incek anggur dll. Buah anggur punyo banyak nutrisi di dalamnyo. Anggur jugo punyo banyak manfaaik takah manjago metabolism tubuah, mancagah tumbuahnyo sel kanker, dan mancagah muncul panyakik lainnyo. Salain itu di dalam anggur ado sanyawa antioksidan nan baperan untua manangka radikal bebas.


Balakangan ko makin banyak janih makanan jo minuman yang di jua. Alah baragam bantuak jo raso yang diidangan, dari yang biaso sampai yang unik. Banyak makanan nan sehat dan banyak pulo makanan indak sehat. Sairiang jo bakambangnyo teknologi mako bakambang pulo teknik jo caro mamasak. Banyak bahan bahan baru nan timbua takah pawarna makanan. Laporan hasil baraja yang dikarajoan University of Southampton mangecekan “pawarna makanan buatan takah merah allura, biru berlian FCF, tartrazine, kuning kuinolin, sunset yellow, dan ponceau 4R bisa mambuek hiperaktif pado anak maningkek”. Mako dari itu marilah kurangi makan makanan nan pakai pawarna buekan, karano indak elok untuak kasehatan apolai anak anak.


Seafood bararti makanan nan barasal dari lauik. seafood mamiliki babagai macam manfaat nan baiak bagi tubuah, salah satunyo omega 3 nan baiak untuak kesehatan jantuang. banyak urang nan suko mamakan seafood karano cito rasonyo nan unik dan babeda dari dagiang ayam jo dagiang jawi. namun babarapo urang harus bapikia duo kali untuak makan seafood karano kandungan kolesterolnyo nan tinggi. kanduangan kolesterol dalam seafood ko memang tinggi, jadi babahayo jiko kito konsumsi sacaro balabiahan. untuak makanan seafood ko baragam macam ikan ikannyo. dari ikan ikan ko banyak manganduanng omega 3 nan bafungsi untuak manunjang kecerdasan awak. ikan ko marupokan makanan nan paliang gampang jo murah untuak kito sabagai masyarakat manangah kabawah.


Apokah nan harus dilakukan sabalum, pado saat dan sasudah bencana? Apakah kalian alah siap siaga manghadapi ancaman bencana? Sejak dini, kito paralu manyadari bahwa kito hiduik di wilayah nan rawan bencana. Kenyataanyo ko mandorong kito untuak mampasiapka diri, kaluarga dan komunikatas sakitar kito. Kasiapsiagaan diri diharok an pado akhirnyo mampu untuak mangantisipasi ancaman bencana dan maminimalisir korban jiwa, korban luko, kito dapek mambantuk kaluarga dan komunitas untuak mamabangun kasiapsiagaan, maupun pado saat manghadapi bencana dan puliah balaik pasca bencana. Bencana partamo adolah Gampo Bumi. bencana ko basifek indak dapek diprediksi bilo tajadinyo. Gampo dapek manimbuakan dampak korban jiwa, luko maupun karusakan nan sangek signifikan.


Masajik adolah tampek ibadanhyo bagi umaik Muslim. Tapi kalian tau ndak kalau awak pai ka masajik tu ado lo adab-adabnyo sabananyo. Jadi adab nan pertamo kalau awak pai ka masajik tu labiah rancak kalau bajalan kaki dari pado pakai kendaraan. Soalnyo di dalam hadist satiok langkah kaki awak ka masajik ko salah satu langkah akan maapuih doso awak dan langkah sabalah nan lain akan maangkek derajat awak. Adab ka masajik nan kaduo adolah mamakai pakaian nan suci, barasiah, dan manutuik aurat. Jadi bukan nan maha yo sanak. Nan katigo, malangkah ka masajik jan tagageh-gageh, harus tanang dan ikhlas. Nan ka ampek, pas masuak masajik dulukan kaki kanan baru kaki kiri sambia mambaco doa masuak masajik. Setelah sampai dalam masajik awak disarankan untuak solat tahiyatul masjid dan mampabanyak doa antaro adzan dan iqomah. Terakhir, katiko awak dalam masajik ndak buliah melakukan transaksi jua bali.


Nabi Ayyub marupokan nabi nan wajib untuak di imani karano keteladanannyo dalam manghadapi masalah dan cobaan dari Allah. Ujian nan Allah agiah yaitu diambiaknyo harto benda nan alah diwariskan kapadonyo. Iblis mangiro Nabi Ayyub bariman kapado Allah karano inyo mampunyoi banyak harto. Namun, satalah dihilangkan harto tasabuik Nabi Ayyub tetap beriman kapado Allah. Satalah itu, maningganyo anaknyo Nabi Ayyub namun hal itu indak manggoyahkan iman Nabi Ayyub malah samakin yakin kapado Allah karano sagalo sasuatu nan ado didunia akan baliak kapado-Nyo. Indak lamo sudah itu, Iblis mamarintahkan anak buahnyo untuak mambarikan penyakik kulik dan mangganggu kesehatan agar Nabi Ayyub dapek lalai dalam baribadah. Namun hal iko masih indak manghalangi Nabi Ayyub untuak baribadah kapado Allah. Sagalo musibah nan manimpo Nabi Ayyub indak pernah manjadikannyo urang nan lalai ateh kewajibannyo sabagai muslim.


Babarapo belakangan banyak tajadi panipuan nan dilakukan dek urang nan indak batangguang jawab. Iko biasonyo korban beraksi malalui ponsel. Caronyo banyak dilakuan, mulai malalui telepon, sms dan media sosial. Urang nan mangateh namoi instansi gadang dan mancubo mambuek awak talena dek caronyo nan bantuak asli. Iko harus diwaspadai soalnyo banyak nan kanai. Kenali hari jo jam nyo kalau tibo-tibo ado urang bank nan manalepon di jam sore atau hari akhir pakan, bisa dipastian itu panipuan nan badasarkan tantang mandapek an hadiah nan beko awak harus maagiah inyo sabagain piti untuak dijadian pajak hadiah. Kalau indak bisa langsuang dilaporan tantang nomor nan nio mangicuah lewat babagai media nan dipakai.


Pernah danga kalau kito ndak buliah minum minuman nan manganduang vitamin c satalah makan seafood? Itu infonyo kironyo ndak batua. Konsumsi vitamin C satalah makan seafood katonyo bisa mambuek wak karacunan. Carito nan baredar tu ado urang nan karacunan arsenik satalah makan banyak udang dan satalah itu minum minuman tinggi vit C. Sananyo udang tu emang punyo kanduangan arsenik tapi konsentrasinyo cuman saketek dan bantuaknyo ndak stabil. Senyawa arsen dalam udang ko pun ndak punyo efek babahayo kalau batamu jo vitamin C. Padohal dalam bara jenis masakan seafood ado nan makai asam, tapi ndak pernah wak danga keracunan dek masakan itu. Marilah mancari kebenaran dari informasi nan tasebar talabiah dahulu, supayo wak ndak mudah ditakuti-takuti.


Tari piriang marupokan tarian khas Sumatera Barat khususnyo barasa dari Solok. Tarian daerah ko alah manjadi ikonik dalam manunjuakkan budaya Minang. Manggunoan piriang sabagai media utama dalam manarinyo. Piriang tasabuik dibaok dan diayunkan sasuai jo tempo music dan gerakan nan cepat dan taratur. Piriang tasabuik indak buliah dari ganggaman dan haruih batahan sampai tarian salasai. Dasar gerakan dari tari piriang yaitu gerakan silek. Tari piriang biasonyo diiringi jo suaro nan barasa dari alat musik tradisional. Dalam tari piriang ko bamaksud untuak mambaok sesaji babantuak makanan nan kamudian disimpan didalam piriang sambia malangkah sasuai jo tempo nan dinamis sahinggo makna dari tarian dapek tasampai kapado panonton.


Makanan khas daerah Banten ado namonyo Sate Bandeng, agak beda jo sate nan lain karena ukurannyo yang jumbo dan teksturnyo pas dipacik bantuak otak-otak. Caro proses mamasak sate ko nan patamo adolah dengan mamisahkan duri dagiang ikan, siap tu dagiang ikan tu dihancua an, lalu diagiah jo rempah, tarakhir masuak an lo baliak ka kulik ikan dan bisa dimasak lai. Baa kok mode tu, supayo sate bandeng ko labiah mudah untuak disantap dan tambah lamak awak mamakannyo. Pai ka banten tantunyo indak lapeh pandangan awak dari urang-urang nan manjua Sate bandeng. Rasonyo yang khaa dan lamak tantu banyak disukoi jo urang-urang.


Awak sabagai masyarakaik kampuang harus maikuik an apo nan manjadi peraturan adaik. Sia pun nan manjadi pamimpin adaik awak harus selalu maikuik an nan memang alah manjadi peraturan adaik di kampuang tampek awak tingga. Jan hanyo dek gara-gara awak ndak rispek jo pamimpin adaik mambuek awak ndak rispek lo jo aturan-aturan adaik nan balaku. Awak harus tau basonyo untuak mamimpin kampuang tu ndak mudah. Untuak mambuek masyarakaik selalu batingkah laku sasuai jo adat tu butuah karajo samo dari awak sabagaik rakyat kampuang. Oleh karano itu, alah samastinyo awak mambantu tokoh adaik nan manjadi pamimpin kampuang untuak manjadikan masayarakaik baradaik di kampuang ko.


Banyak urang katiko mambaco Al-Qur'an kadang lupo untuak mambaco terjemahannyo. Antah memang lupo atau alah jadi kebiasaan setelah baco Al-Qur'an langsuang tutuik kitab. Padohal dari terjemahan ko awak tau apo makasuik dan pasan dari nan awak baco. Ndak akan pernah bisa paham dengan ajaran agama nan awak anut kalau awak ndak mambaco terjemahan Al-Qur'an. Selain itu, dari terjemahan tu lo awak akan tau kalau kitab suci Al-Qur'an punyo bahaso nan sangat indah. Cubolah dari kini satiok salasai mambaco Al-Qur'an usahokan untuak mambaco terjemahannyo bagai. Kalian akan marasokan tuhan labiah dakek jo kalian karanABanyak urao memang apo nan kalian baco tu adolah apo nan Allah inginkan untuak kalian ketahui.


Urang yang mampalajari robotika ado juo manfaaik nyo. Bisa manonjolkan katerampilan anak dimaso mandatang, apolai kan zaman samakin maju. Banyak juo perkembangan teknologi yang akan awak caliak. Cara karajo robot ko kareno ado sensor di bagian tubuhnyo. Robot mamliki power untuak manggariak bisa dari listrik, phenematic (tekanan udaro), hydraulic. Manuruik ambo walaupun robot ko dirancang bantuak urang tapi indak bisa manggantikan pekerjaan yang sabana inti, jadi ado juo yang indak bisa dikarajoan oleh robot. Robot bisa manggariak dan baperilaku bantuak urang tapi inyo indak akan mangarati dan antok se katiko indak dipagunoan. Dampak positif nyo robot ko bisa mambantu karajoan urang.


Ado pandaki gunuang namonyo Ilham Ramadhan yang pernah dinyatokan ilang katiko mandaki Gunuang Marapi di Kabupaten Agam. Ilham menyatokan kalau inyo tasasek dalam hutan tanpa adonyo makanan. Itu indak partamo kali Ilham mandaki di Gunuang Marapi, karano Ilham pun alah 2 kali mandaki Gunuang Marapi. Awalnyo Ilham dan rombongannyo barangkek basamo-samo dan sampai di puncak pado malam hari. Bsuak harinyo Ilham jo kawan-kawan pun turun sakitar jam 11.00 WIB. Salah satu kawan Ilham tajatuah dan kakinyo pun takilia. Ilham baniek mancari bantuan dan pai surang tanpa mambaok perbekalan. Pas di tangah jalan, Ilham baniek mamintak makanan ka pandaki lain, pas Ilham mangaja pandaki bukannyo takaja tapi Ilham malah tasasek. Ilham bausaho untuak mancari jalan kalua. Ilham mancari aliran aia, karano baharok ado urang nan bisa dimintai tolong. Ilham juo bausaho maninggaan tando, samacam rantiang nan dipatahan. Ilham mamiliah puaso indak makan ataupun minum demi manjago keselamatan. Setelah sekitar 3 hari, Ilham basuo samo apak-apak kasawah di dakek jurang. Ilham latiah, sahinggo harus dibantu samo warga lain.


Banyak nan suko jo ayam goreng tapuang. Mulai dari anak-anak sampai urang dewasa. Ndak salah banyak urang nan mabuek ayam goreng tapuang ko untuak di jua. Biasonyo nan dijua dek abang-abang gerobak manuruik ambo mirip-mirip se rasonyo. Bedanyo cuma di hasil karak ayamnyo, ado nan rapuah ado nan kurang. Ambo salah satu pencinta ayam goreng tapuang. Dek acok mambuek ayam goreng tapuang di rumah jadi ambo tau apo resep rahasia supayo karak ayam ko badaruak. Jadi nan alun banyak urang tau untuak mambuek karak ayam ko badaruak awak paralu manambahan baking powder ka dalam adonan tapuang nan alah awak racik. Hasilnyo pasti akan labiah rapuah dan badaruak dari nan ndak diagiah baking powder.


Anak laki-laki nan biasonyo suko masuak ka ekskul Bola Basket. Sabananyo indak anak laki-laki se, malah kini ado juo ekskul bola basket di sakolah untuak padusi. Bamain bola basket ko salain manyanangan banyak juo manfaaiknyo. Kadang ado se yang nyinyia kareno gerakan bola basket ko malumpek-lumpek dan mamparabuik an bola se. Manuruik ambo malah manfaaiknyo dalam olahraga ko adolah dapek maningkek an kabugaran tubuh, teknik handling jo driblingnyo maningkek an keterampilan motorik awak. Jadi indak hanyo bamain se, banyak manfaaik lain lai. Kareno pamain harus bakarajo jo tangan, kaki,dan mato dalam saru koordinasi yang arek. Bamain basket ko mambantu awak maningkek an keterampilan koordinasi awak.


katiko menuju ka ujien praktek,guru seni budaya den membuek ujian praktek untuk hari rabu barikuiknyo nan di tugehen untuk murik-murik yaitu manyanyien lagu sebuah daerah,guru seni budaya den mangeceen 1 murik lagu daerahnyo minimal 2 lagu.rancana den,den ka nyanyien lagu daerah sumatera barat,yang judulnyo ayam den lapeh samo bareh solok.pas ujian praktek tibo atau topeknyo pas hari rabu kemudian,ujien praktek pun di mulai sesuai absen mulai dari patamo,dan nanyi nyo harus ka muko,dak lamo kironyo den yang nanyi dan harus maju ka muko papan tulis atau dakek guru.pas lah salasai den nyanyi lagu daerah,dak di sangko den dapek nilai yang rancak,yaitu dapek nilai 95.